Kannada-LLM-Labs/Wikipedia-Kn huggingface dataset:
ವಿಶ್ವ ವಿದ್ಯಾನಿಲಯ ಸಂಜೆ ಕಾಲೇಜ್, ಮೈಸೂರು ವಿಶ್ವ ವಿದ್ಯಾನಿಲಯ

ಮೈಸೂರಿನ ವಿಶ್ವವಿದ್ಯಾನಿಲಯ ಸಂಜೆ ಕಾಲೇಜು ಮಹಾರಾಜ ಪದವಿ ಕಾಲೇಜಿನಲ್ಲಿ ಸಂಜೆ ೫ ಗಂಟೆಗೆ ಆರಂಭವಾಗುತ್ತದೆ. ಇದು ಮೈಸೂರು ವಿಶ್ವವಿದ್ಯಾನಿಲಯದ ನಾಲ್ಕು ಕಾಲೇಜುಗಳಲ್ಲಿ ಒಂದು. ೧೯೬೫ರಲ್ಲಿ ಸ್ಥಾಪಿತವಾದ ಈ ಕಾಲೇಜು ೨೦೧೫ರಲ್ಲಿ ಸುವರ್ಣ ಮಹೋತ್ಸವವನ್ನು ಆಚರಿಸಿಕೊಂಡಿದೆ. ಹಲವಾರು ಜನ ಪ್ರಸಿದ್ಧ ಪ್ರಾಧ್ಯಾಪಕರು ಈ ಕಾಲೇಜಿನಲ್ಲಿ ಸೇವೆ ಸಲ್ಲಿಸಿ ಹೋಗಿದ್ದಾರೆ.

ಪರಿಚಯ
ಮೈಸೂರಿನ ವಿಶ್ವವಿದ್ಯಾನಿಲಯ ಸಂಜೆ ಕಾಲೇಜು ಮೈಸೂರು ವಿಶ್ವವಿದ್ಯಾನಿಲಯದಲ್ಲೇ ವಿಶಿಷ್ಟವಾದುದಾಗಿದೆ. ೧೯೬೫ರಲ್ಲಿ ಸ್ಥಾಪಿತವಾದ ಈ ಕಾಲೇಜು ೨೦೧೫ರಲ್ಲಿ ಸುವರ್ಣ ಮಹೋತ್ಸವವನ್ನು ಆಚರಿಸಿಕೊಂಡಿದೆ. ಮಾನವೀಯತೆಯ ಆದರ್ಶದ ಹಿನ್ನೆಲೆಯಲ್ಲಿ ಸ್ಥಾಪಿತಗೊಂಡ ಮೈಸೂರು ವಿಶ್ವವಿದ್ಯಾನಿಲಯ ಹಗಲು ಕಾಲೇಜಿನಲ್ಲಿ ವ್ಯಾಸಂಗ ಮಾಡಲು ಸೌಲಭ್ಯಗಳಿಲ್ಲದ ಬಡ, ಮಧ್ಯಮ ವರ್ಗದ ವಿದ್ಯಾರ್ಥಿಗಳಿಗಾಗಿಯೇ ವಿಶ್ವವಿದ್ಯಾನಿಲಯ ಸಂಜೆ ಕಾಲೇಜನ್ನು ಪ್ರಾರಂಭಿಸಿತು. ದುಡಿಮೆ ಮಾಡುತ್ತಲೆ ಪದವಿ ಪಡೆಯಬೇಕೆಂಬ ಹಂಬಲವುಳ್ಳ ಸಹಸ್ರಾರು ವಿದ್ಯಾರ್ಥಿ-ವಿದ್ಯಾರ್ಥಿನಿಯರಿಗೆ ಬದುಕು ಕಲ್ಪಿಸಿಕೊಟ್ಟ ಸಂಸ್ಥೆ ಎಂಬ ಹೆಗ್ಗಳಿಕೆ ಈ ಕಾಲೇಜಿಗಿದೆ.

ಚಟುವಟಿಕೆ
ಶೈಕ್ಶಣಿಕವಾಗಿ ಸಾಂಸ್ಕ್ರುತಿಕವಾಗಿ ಯಾವ ಹಗಲು ಕಾಲೇಜುಗಳಿಗೂ ಕಡಿಮೆಯಿಲ್ಲದೆ ಸರಿಸಾಟಿಯಾಗಿ ಹೆಜ್ಜೆ ಹಾಕುತ್ತಾ ಸುವರ್ಣ ಸಂಭ್ರಮಕ್ಕೆ ಅಣಿಯಾಗುತ್ತಿದೆ. ವಿದ್ಯಾರ್ಥಿಗಳ ಸರ್ವತೋಮುಖ ಬೆಳವಣಿಗೆಗಾಗಿ ಪಠ್ಯ ಮತ್ತು ಪಠ್ಯೇತರ ಚಟುವಟಿಕೆಗಳನ್ನು ನಿರಂತರವಾಗಿ ನಡೆಸಿಕೊಂಡು ಬರಲಾಗುತ್ತಿದೆ. ಸುಸಜ್ಜಿತವಾದ ಗ್ರಂಥಾಲಯ, ಗಣಕಯಂತ್ರ, ಕ್ರೀಡೆ, ಎನ್.ಎಸ್.ಎಸ್, ಎನ್.ಸಿ.ಸಿ. ವಿವಿಧ ಸಾಹಿತ್ಯ ಸಾಂಸ್ಕ್ರತಿಕ ಚಟುವಟಿಕೆಗಳಲ್ಲಿ ಪಾಲ್ಗೊಳ್ಳಲು ವಿದ್ಯಾರ್ಥಿಗಳಿಗೆ ಅವಕಾಶ ಕಲ್ಪಿಸಲಾಗಿದೆ. ವಿದ್ಯಾರ್ಥಿಗಳ ಸೃಜನಶೀಲ ಅಭಿವ್ಯಕ್ತಿಗಾಗಿ ಪ್ರತಿ ವರ್ಷ ಕಾಲೇಜಿನ ವತಿಯಿಂದ 'ಸಂಜೆ ಮಲ್ಲಿಗೆ' ಎಂಬ ವಾರ್ಷಿಕ ಸಂಚಿಕೆಯನ್ನು ಹೊರತರಲಾಗುತ್ತಿದೆ. ಕಾಲೇಜಿನಲ್ಲಿ ಸಮರ್ಥವಾದ ಬೋದಕ ಮತ್ತು ಬೋದಕೇತರ ಸಿಬ್ಬಂದಿಯವರಿದ್ದು, ಎಲ್ಲರು ಕಾಲೇಜಿನ ಯಶಸ್ಸಿಗೆ ಪಾಲುದಾರರಾಗಿದ್ದಾರೆ.

ಶೈಕ್ಷಣಿಕ ಸಂಸ್ಥೆಗಳು
ವಿಶ್ವವಿದ್ಯಾನಿಲಯ ಸಂಜೆ ಕಾಲೇಜ್, ಮೈಸೂರು ವಿಶ್ವವಿದ್ಯಾನಿಲಯ

ಮೈಸೂರಿನ ವಿಶ್ವ ವಿದ್ಯಾನಿಲಯ ಸಂಜೆ ಕಾಲೇಜ್ ಮೈಸೂರು ವಿಶ್ವವಿದ್ಯಾನಿಲಯದ ನಾಲ್ಕು ಕಾಲೇಜುಗಳಲ್ಲಿ ಒಂದು. ೧೯೬೫ರಲ್ಲಿ ಸ್ಥಾಪಿತವಾದ ಈ ಕಾಲೇಜ್ ೨೦೧೫ರಲ್ಲಿ ಸುವರ್ಣ ಮಹೋತ್ಸವವನ್ನು ಆಚರಿಸಿದೆ. ಮಾನವೀಯತೆಯ ಆದರ್ಶದ ಹಿನ್ನೆಲೆಯಲ್ಲಿ ಸ್ಥಾಪಿತಗೊಂಡ ಮೈಸೂರು ವಿಶ್ವವಿದ್ಯಾನಿಲಯ ಹಗಲು ಕಾಲೇಜಿನಲ್ಲಿ ವ್ಯಾಸಂಗ ಮಾಡಲು ಸೌಲಭ್ಯಗಳಿಲ್ಲದ ಬಡ, ಮಧ್ಯಮ ವರ್ಗದ ವಿದ್ಯಾರ್ಥಿಗಳಿಗಾಗಿಯೇ ವಿಶ್ವವಿದ್ಯಾನಿಲಯ ಸಂಜೆ ಕಾಲೇಜನ್ನು ಪ್ರಾರಂಭಿಸಿತು. ದುಡಿಮೆ ಮಾಡುತ್ತಲೆ ಪದವಿ ಪಡೆಯಬೇಕೆಂಬ ಹಂಬಲವುಳ್ಳ ಸಹಸ್ರಾರು ವಿದ್ಯಾರ್ಥಿ-ವಿದ್ಯಾರ್ಥಿನಿಯರಿಗೆ ಬದುಕು ಕಲ್ಪಿಸಿಕೊಟ್ಟ ಸಂಸ್ಥೆ ಎಂಬ ಹೆಗ್ಗಳಿಕೆ ಈ ಕಾಲೇಜಿಗಿದೆ.

ಶೈಕ್ಷಣಿಕವಾಗಿ ಸಾಂಸ್ಕ್ರುತಿಕವಾಗಿ ಯಾವ ಹಗಲು ಕಾಲೇಜುಗಳಿಗೂ ಕಡಿಮೆಯಿಲ್ಲದೆ ಸರಿಸಾಟಿಯಾಗಿ ಹೆಜ್ಜೆ ಹಾಕುತ್ತಾ ಸುವರ್ಣ ಸಂಭ್ರಮವನ್ನು ಆಚರಿಸಿದೆ. ವಿದ್ಯಾರ್ಥಿಗಳ ಸರ್ವತೋಮುಖ ಬೆಳವಣಿಗೆಗಾಗಿ ಪಠ್ಯ ಮತ್ತು ಪಠ್ಯೇತರ ಚಟುವಟಿಕೆಗಳನ್ನು ನಿರಂತರವಾಗಿ ನಡೆಸಿಕೊಂಡು ಬರಲಾಗುತ್ತಿದೆ. ಸುಸಜ್ಜಿತವಾದ ಗ್ರಂಥಾಲಯ, ಗಣಕಯಂತ್ರ, ಕ್ರೀಡೆ, ಎನ್.ಎಸ್.ಎಸ್., ಎನ್.ಸಿ.ಸಿ. ವಿವಿಧ ಸಾಹಿತ್ಯ ಸಾಂಸ್ಕ್ರತಿಕ ಚಟುವಟಿಕೆಗಳಲ್ಲಿ ಪಾಲ್ಗೊಳ್ಳಲು ವಿದ್ಯಾರ್ಥಿಗಳಿಗೆ ಅವಕಾಶ ಕಲ್ಪಿಸಲಾಗಿದೆ. ವಿದ್ಯಾರ್ಥಿಗಲ ಸೃಜನಶೀಲ ಅಭಿವ್ಯಕ್ತಿಗಾಗಿ ಪ್ರತಿ ವರ್ಷ ಕಾಲೇಜ್ 'ಸಂಜೆ ಮಲ್ಲಿಗೆ' ಎಂಬ ವಾರ್ಷಿಕ ಸಂಚಿಕೆಯನ್ನು ಹೊರತರುತ್ತಿದೆ.

ಕಾಲೇಜಿನಲ್ಲಿ ಸಮರ್ಥವಾದ ಬೋದಕ ಮತ್ತು ಬೋದಕೇತರ ಸಿಬ್ಬಂದಿಯವರಿದ್ದು, ಎಲ್ಲರು ಕಾಲೇಜಿನ ಯಶಸ್ವಿಗೆ ಪಾಲುದಾರರಾಗಿದ್ದಾರೆ.

ಶೈಕ್ಷಣಿಕ ಸಂಸ್ಥೆಗಳು
ಮಲ್ಟಿಪ್ಲೆಕ್ಸ್

ಮಲ್ಟಿಪ್ಲೆಕ್ಸ್ ಬಹು ಪರದೆಗಳಿರುವ, ಸಾಮಾನ್ಯವಾಗಿ ಆರು, ಹತ್ತು, ಅಥವಾ ಹೆಚ್ಚು ಪರದೆಗಳಿರುವ, ಒಂದು ಚಿತ್ರಮಂದಿರ ಸಂಕೀರ್ಣ. ಅವನ್ನು ಸಾಮಾನ್ಯವಾಗಿ ವಿಶೇಷವಾಗಿ ವಿನ್ಯಾಸಗೊಳಿಸಲಾದ ಕಟ್ಟಡದಲ್ಲಿ ಇರಿಸಲಾಗಿರುತ್ತದೆ. ಕೆಲವೊಮ್ಮೆ, ಅಸ್ತಿತ್ವದಲ್ಲಿರುವ ಆಡಿಟೋರಿಯಂಗಳನ್ನು ಚಿಕ್ಕದವುಗಳಾಗಿ ವಿಭಾಗಿಸಿ, ಅಥವಾ ಕಟ್ಟಡದ ವಿಸ್ತರಣೆಯಲ್ಲಿ ಹೆಚ್ಚು ಆಡಿಟೋರಿಯಂಗಳನ್ನು ಸೇರಿಸುವ ಮೂಲಕ ಅಸ್ತಿತ್ವದಲ್ಲಿರುವ ಸ್ಥಳವು ನವೀಕರಣಕ್ಕೊಳಗಾಗುತ್ತದೆ.

ಚಿತ್ರಮಂದಿರಗಳು
ಮಂಡಗಳಲೆ

ಇದು ಶಿವಮೊಗ್ಗ ಜಿಲ್ಲೆ ಯ ಸಾಗರ ತಾಲ್ಲೂಕಿನ ಒಂದು ಪುಟ್ಟ ಹಳ್ಳಿ.
'ಉಳುವವನೆ ಹೊಲದೊಡೆಯ ನೀತಿ 'ಜಾರಿ ಬರಲು ಕಾರಣವಾದ ಕಾಗೂಡು ಸತ್ಯಾಗ್ರಹ  ದಲ್ಲಿ ಪ್ರಮುಖ ಪಾತ್ರ ವಹಿಸಿರುವ ಈ ಊರಿನ ಹಿರಿಯರು ಸ್ವಾತಂತ್ರ ಹೋರಾಟದಲ್ಲೂ ಸಕ್ರಯರಾಗಿದ್ದರೆಂದು ಇತಿಹಾಸದ ಪುಟಗಳಿಂದ ತಿಳಿದು ಬಂದಿದೆ.ಜೋಗಕ್ಕೆ ಇಲ್ಲಿಂದ ಹತ್ತಿರ ,  ಸುಮಾರು ೧೨ ಕಿ.ಮಿ ಆಗುತ್ತದೆ. ಇಲ್ಲಿ ದೀವರು ಜನಾಂಗದ ಈಡಿಗ ಸಮಾಜದವರೆ ಅಧಿಕವಾಗಿದ್ದು  ಶಿಕ್ಷಣ ಕ್ಷೇತ್ರದಲ್ಲಿ ಮುಂದಿದೆ. ಸುಶಿಕ್ಷಿತರ ಗ್ರಾಮವಾಗಿದೆ. ವರದಾ ನದಿ ಕನ್ನೆಹೊಳೆ, ಇಲ್ಲಿ ಹರಿಯುತ್ತದೆ. ಬೆಂಗಳೂರು -ತಾಳಗುಪ್ಪ  ರೈಲು ಈ ಊರಿನ ಮೂಲಕವೇ ಸಾಗುತ್ತದೆ. ಶಿಕ್ಷಕರು  ಈ ಊರಿನಲ್ಲಿ ಹೆಚ್ಚಿನ ಸಂಖ್ಯೆಯಲ್ಲಿದ್ದು  ನೌಕರರ ಸಂಖ್ಯೆ ಅಧಿಕವಾಗಿದ್ದು ಮುಂದುವರಿದ ಹಳ್ಳಿಯಾಗಿದೆ. ಬಸ್ ಸೌಲಬ್ಯವಿದ್ದು  ಜುಲೈ, ಆಗಷ್ಟ ನಲ್ಲಿ ಇಲ್ಲಿ ವರದಾ ನದಿ ಉಕ್ಕಿ ಹರಿದು ನೆರೆ ತರುತ್ತಾ  ರೈತರಿಗೆ ಅಪಾರ ನಷ್ಟ ಉಂಟುಮಾಡುತ್ತದೆ.  ಈ ಬಗ್ಗೆ ಸರಕಾರಗಳು ಹೆಚ್ಚಿನ ಗಮನ ಹರಿಸಿಲ್ಲ. .ಮಾರಿಕಾಂಬ ಜಾತ್ರೆಯು ಒಂಭತ್ತು ವರುಷಕೊಮ್ಮೆ  ಸಡಗರ ಸಂಭ್ರಮದಿಂದ ನಡೆಯುತ್ತದೆ. ಹಾಗೂ ಊರಿನ ಕೆಲವು ವ್ಯಾಜ್ಯಗಳನ್ನು ಗ್ರಾಮ ಸುಧಾರಣಾ ಸಮಿತಿಯೇ ಬಗೆಹರಿಸಿದ ಉದಾಹರಣೆಗಳಿವೆ.ಹಾಗೂ ಊರಿನ ಯುವಕರುಗಳು ವರುಷದಲ್ಲಿ ಅವಾಗವಾಗ ಕ್ರಿಕೆಟ್ ಹಾಗೂ ಕಬ್ಬಡ್ಡಿಯಲ್ಲಿ ಪಾರಿತೋಷಕಗಳನ್ನ ಗೆದ್ದುಕೊಂಡು ಬರುತ್ತಾರೆ.

ಶಿವಮೊಗ್ಗ ಜಿಲ್ಲೆ
ಸಾಗರ ತಾಲ್ಲೂಕು
ಅಬ್ಬಿ ಮಠ

ಅಬ್ಬಿ ಮಠಇದು ಸೋಮವಾರಪೇಟೆ ತಾಲೂಕಿನಲ್ಲಿದೆ.ಇಲ್ಲಿ ಕೊಡಗು ಜಿಲ್ಲೆ ಯ ಒಂದು ಪ್ರಸಿದ್ಧ ವೀರಶೈವ ಮಠವು ಇದೆ. . ಇದನ್ನು ದೊಡ್ಡ ವೀರರಾಜೇಂದ್ರ ಅರಸರು ಸ್ಥಾಪನೆ ಮಾಡಿದರು. ಈ ಮಠದಲ್ಲಿ ಹಲವಾರು ಪ್ರಾಚೀನ ಓಲೆಗರಿ ಮತ್ತು ಕೈಬರಹದ ಗ್ರಂಥಗಳಿವೆ.
ಕೊಡಗು ಜಿಲ್ಲೆ
ಬಲಮುರಿ

ಬಲಮುರಿ ಕೊಡಗು ಜಿಲ್ಲೆ ಯ ಒಂದು ತೀರ್ಥಕ್ಷೇತ್ರ. ಇದು ಮಡಿಕೇರಿ ಯಿಂದ ಸುಮಾರು ೨೦ ಕಿ.ಮೀ.ದೂರದಲ್ಲಿದೆ. ಕಾವೇರಿ ನದಿಯ ದಡದಲ್ಲಿರುವ ಈ ಕ್ಷೇತ್ರದಲ್ಲಿ ತುಲಾ ಮಾಸದಲ್ಲಿ ಜಾತ್ರೆ ನಡೆಯುತ್ತದೆ. ಈ ಸಂದರ್ಭದಲ್ಲಿ ಸಾವಿರಾರು ಭಕ್ತರು ನೆರೆಯುತ್ತಾರೆ.ಇಲ್ಲಿ ದೊಡ್ಡ ವೀರರಾಜೇಂದ್ರ ಅರಸ ರು ಕಟ್ಟಿಸಿದ ಅತಿಥಿಗೃಹವಿದ್ದು, ಈಗಲೂ ಸುಸ್ಥಿತಿಯಲ್ಲಿದೆ.
ಕೊಡಗು ಜಿಲ್ಲೆ
ಕೊಡಗು ಜಿಲ್ಲೆಯ ಪ್ರವಾಸಿ ತಾಣಗಳು
ಬರಪೊಳೆ

ಬರಪೊಳೆ ಕೊಡಗು ಜಿಲ್ಲೆ ಯ ಒಂದು ನದಿ. ಇದು ಕಂಗನ ಹೊಳೆ ಮತ್ತು ಕಾಕಟಹೊಳೆ ಎಂಬ ಎರಡು ಬೃಹತ್ ತೊರೆಗಳ ಸೇರುವಿಕೆಯಿಂದ ಉಂಟಾಗಿದೆ. ಬ್ರಹ್ಮಗಿರಿ ಪರ್ವತಗಳ ಸಾಲಿನಿಂದ ಹೊರಡುವ ಈ ನದಿ ಮೊದಲು ಪೂರ್ವಾಭಿಮುಖವಾಗಿ ಸಾಗಿ ನಂತರ ಪಶ್ಚಿಮಕ್ಕೆ ತಿರುಗಿ ಮಲಬಾರಿನ ಮೂಲಕ ಅರಬ್ಬೀ ಸಮುದ್ರ ವನ್ನು ಸೇರುತ್ತದೆ.

ಕೊಡಗು ಜಿಲ್ಲೆ
ಕರ್ನಾಟಕದ ನದಿಗಳು
ಚೆಟ್ಟಳ್ಳಿ

ಚೆಟ್ಟಳ್ಳಿ  ಕೊಡಗು ಜಿಲ್ಲೆಯ ಒಂದು ಸ್ಥಳ. ಇದು ಮಡಿಕೇರಿಯಿಂದ ಸುಮಾರು ೧೬ ಕಿ.ಮೀ ದೂರದಲ್ಲಿ ಸಿದ್ಧಾಪುರ ರಸ್ತೆಯಲ್ಲಿದೆ. ಇಲ್ಲಿ ಕಿತ್ತಳೆ ಸಂಶೋಧನಾ ಕೇಂದ್ರ ಹಾಗೂ ಕಾಫಿ ಸಂಶೋಧನಾ ಉಪಕೇಂದ್ರ ಇದೆ.

ಕೊಡಗು ಜಿಲ್ಲೆ
ಗೋಣಿ ಕೊಪ್ಪಲು

ಗೋಣಿ ಕೊಪ್ಪಲು  ಇದು ಕೊಡಗು ಜಿಲ್ಲೆ ಯ ಒಂದು ಪ್ರಸಿದ್ಧ ಸ್ಥಳ. ಇದು ವಿರಾಜಪೇಟೆ ತಾಲೂಕಿನಲ್ಲಿದೆ. ಇದು ಒಂದು ವ್ಯಾಪಾರಿ ಕೇಂದ್ರವಾಗಿದೆ. 

ಕೊಡಗು ಜಿಲ್ಲೆ
ನೃತ್ಯಗ್ರಾಮ

ನೃತ್ಯಗ್ರಾಮ ತನ್ನ ಮನಮೋಹಕ ನೋಟದಿಂದಾಗಿ ಮತ್ತು ವಿಶಾಲವಾದ ಪ್ರದೇಶದಿಂದಾಗಿ ನೋಡಲು ಯೋಗ್ಯವಾದ ಸ್ಥಳವಾಗಿದೆ. ಈ ಅನುಪಮವಾದ ನಾಟ್ಯಕ್ಕೆ ಮೀಸಲಾದ ಗ್ರಾಮವು ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಹೆಸರು ಘಟ್ಟದಲ್ಲಿ ನೆಲೆಗೊಂಡಿದೆ. ಇದು ಬೆಂಗಳೂರಿನಿಂದ ಕೇವಲ 35 ಕಿ.ಮೀ ದೂರದಲ್ಲಿದ್ದು ಬೆಂಗಳೂರಿನಿಂದ ಸುಲಭವಾಗಿ ತಲುಪಬಹುದು.

ಈ ಗ್ರಾಮದ ಹಿಂದಿನ ವಾಸ್ತವಾಂಶಗಳು
ಈ ಗ್ರಾಮವು ಪ್ರಸಿದ್ಧ ಒಡಿಸ್ಸಿ ನೃತ್ಯಗಾರ್ತಿಯಾದ ಪ್ರೊತಿಮಾ ಬೇಡಿಯ ಪರಿಕಲ್ಪನೆಯಾಗಿದೆ.  ಆಕೆಯು ನಾಟ್ಯಕ್ಕಾಗಿಯೇ ಮೀಸಲಾದ ಒಂದು ಹಳೆಯ ಗುರುಕುಲ ಮಾದರಿಯ ಗ್ರಾಮವನ್ನು ನಿರ್ಮಿಸಬೇಕು ಎಂಬ ಆಲೋಚನೆಯೆ ಸಾಕಾರವಾಗಿ ಈ ಗ್ರಾಮ ಜನ್ಮ ತಳೆಯಿತು. ಈ ನೃತ್ಯಗ್ರಾಮದಲ್ಲಿ ನೃತ್ಯತಂಡಗಳ ಮೇಳಗಳಿಗೆ ಪ್ರಸಿದ್ಧವಾಗಿದೆ. ಆದಾಗಿಯು ಇಲ್ಲಿನ ಪ್ರಾಕೃತಿಕ ವೈಭವ ಮತ್ತು ನೈಸರ್ಗಿಕ ಪರಿಕರಗಳ ಬಳಸಿ ನಿರ್ಮಿಸಲಾಗಿರುವ  ಗ್ರಾಮದ ಸೌಂದರ್ಯವು ಮರೆಯಲಾಗದ ಅನುಭವ ಒದಗಿಸುತ್ತದೆ.

ಈ ಗ್ರಾಮದ ವಿನ್ಯಾಸವನ್ನು ಸುಪ್ರಸಿದ್ಧ ವಾಸ್ತುಶಿಲ್ಪಿಯಾದ ಗೆರಾರ್ಡ್ ಡ ಕ್ಯುಂಚರವರು ರಚಿಸಿದರು. ತೆರೆದ ಖಾಲಿ ಜಾಗಗಳು, ಹಸಿರು ಮರಗಳು ಮತ್ತು ಮಣ್ಣಿನ ಮನೆಗಳು ಹಾಗು ಕಟ್ಟಡಗಳು ನೃತ್ಯಗ್ರಾಮಕ್ಕೆ ಒಂದು ದೇಸಿ ಕಳೆಯನ್ನು ಒದಗಿಸಿವೆ. ವಸಂತ ಋತುವಿನ ಆಗಮನವನ್ನು ಸ್ವಾಗತಿಸಲು ಇಲ್ಲಿ ಜರುಗುವ ವಸಂತ ಹಬ್ಬ ಉತ್ಸವದ ಸಮಯ ಇಲ್ಲಿಗೆ ಭೇಟಿ ನೀಡಲು ಹೇಳಿ ಮಾಡಿಸಿದಂತಹ ವೇಳೆಯಾಗಿದೆ.ಆಗ ಇಲ್ಲಿನ ಬಯಲು ರಂಗ ಮಂದಿರದಲ್ಲಿ ವಿಶ್ವದ ನಾನಾ ಮೂಲೆಗಳಿಂದ ಆಗಮಿಸಿದಂತಹ ಕಲಾವಿದರು ಈ ಉತ್ಸವದಲ್ಲಿ ಪಾಲ್ಗೊಂಡು ಪ್ರದರ್ಶನ ನೀಡುತ್ತಾರೆ.

ನೃತ್ಯಗ್ರಾಮಕ್ಕೆ ಭೇಟಿ ನೀಡಿದಾಗ ನಿಮಗೆ ಅಲ್ಲಿನ ಹೆಸರುಘಟ್ಟ ಕೆರೆ ನೋಡುವ ಅವಕಾಶ ಸಿಗುತ್ತದೆ. ಇದು ನೃತ್ಯಗ್ರಾಮದಿಂದ ಐದು ಕಿಲೋ ಮೀಟರ್ ದೂರದಲ್ಲಿದೆ. ಈ ಕೆರೆಯು ಮಾನವ ನಿರ್ಮಿತ ಕೆರೆಯಾಗಿದ್ದು 1124 ಎಕರೆಯಷ್ಟು ವ್ಯಾಪಿಸಿದೆ. ಇದನ್ನು 1894ರಲ್ಲಿ ಕಟ್ಟಲಾಯಿತು.

ಉಲ್ಲೇಖಗಳು

ನೃತ್ಯ
ಕಣ್ಣಿ

ಕಣ್ಣಿ ಎಂಬುದು ಜಾನುವಾರುಗಳನ್ನು ಕೊಟ್ಟಿಗೆಯಲ್ಲಿ ಕಟ್ಟಿಹಾಕಲು ಬಳಸುವ ಹಗ್ಗ. ಸಾಮಾನ್ಯವಾಗಿ ಸೆಣಬು ಅಥವಾ ಕತ್ತವನ್ನು  ಹೊಸೆದು ಮಾಡಲ್ಪಡುವ ಇದು, ಇತ್ತೀಚೆಗೆ ಪ್ಲಾಸ್ಟಿಕ್ ಮಾದರಿಯಲ್ಲೂ ದೊರೆಯುತ್ತಿದೆ. ಕಣ್ಣಿಯ ಎರಡೂ ತುದಿಯಲ್ಲಿ ಕುಣಿಕೆಗಳಿದ್ದು, ಒಂದು ಕುಣಿಕೆಯನ್ನು ಕೊಟ್ಟಿಗೆಯಲ್ಲಿ ಹುಗಿದಿರುವ ಗೂಟ ಅಥವಾ ಕೊಂಡಿಗೆ ಕಟ್ಟಿ ಇನ್ನೊಂದು ಕುಣಿಕೆಯನ್ನು ಜಾನುವಾರಿನ ಕೊರಳಿಗೆ ಬಿಗಿಯಲಾಗುತ್ತದೆ. ಕೊಟ್ಟಿಗೆಯಲ್ಲಿ ಕಟ್ಟಿಹಾಕಿರುವ ಸಾಕುಪ್ರಾಣಿಯು ತಪ್ಪಿಸಿಕೊಂಡು ಹೋಗದಿರಲೆಂದು ಬಳಸುವ ಸಾಧನ ಇದಾಗಿದೆ.

ದೀಪಾವಳಿ ಹಬ್ಬದ ಸಂದರ್ಭದಲ್ಲಿ ನಡೆಯುವ ಗೋಪೂಜೆಗೆ ಜಾನುವಾರುಗಳನ್ನು ಅಲಂಕರಿಸುವಾಗ ಬಣ್ಣಬಣ್ಣದ ಕಣ್ಣಿಗಳನ್ನು ಬಳಸಲಾಗುತ್ತದೆ.

ಆಕರಗಳು
:

ಜಾನಪದ
ಡೂಮ್ ಡೂಮಾ

ಡೂಮ್ ಡೂಮಾ ಭಾರತದ ಅಸ್ಸಾಮ್‍ನ ತಿನ್‍ಸೂಕಿಯಾ ಜಿಲ್ಲೆಯಲ್ಲಿರುವ ಒಂದು ಪಟ್ಟಣ ಹಾಗು ಪಟ್ಟಣ ಪ್ರದೇಶ ಸಮಿತಿ. ೨೦೦೧ರ ಜನಗಣತಿ ಪ್ರಕಾರ ಡೂಮ್ ಡೂಮಾದ ಜನಸಂಖ್ಯೆ ೧೯,೮೨೨. ಪುರುಷರು ಶೇಕಡ ೫೫ರಷ್ಟಿದ್ದರೆ ಮಹಿಳೆಯರು ಶೇಕಡ ೪೫ರಷ್ಟಿದ್ದಾರೆ.

ಅಸ್ಸಾಂ
ಮಸೂದೆ

ಮಸೂದೆಯು ಶಾಸನ ಸಭೆಯಿಂದ ಪರಿಗಣನೆಯಲ್ಲಿರುವ ಪ್ರಸ್ತಾಪಿತ ಕಾನೂನು. ಶಾಸಕಾಂಗದಿಂದ ಅಂಗೀಕರಿಸಲ್ಪಡುವವರೆಗೆ ಮತ್ತು, ಹೆಚ್ಚಿನ ಸಂದರ್ಭಗಳಲ್ಲಿ, ಕಾರ್ಯಾಂಗದಿಂದ ಅನುಮೋದಿಸಲ್ಪಡುವವರೆಗೆ ಮಸೂದೆಯು ಕಾನೂನಾಗುವುದಿಲ್ಲ. ಒಮ್ಮೆ ಮಸೂದೆಯು ಕಾನೂನಾಗಿ ಜಾರಿಗೆ ಬಂದಮೇಲೆ, ಅದನ್ನು ಕಾಯಿದೆ ಅಥವಾ ಶಾಸನ ಎಂದು ಕರೆಯಲಾಗುತ್ತದೆ.

ಶಾಸನಬದ್ಧ ಕಾನೂನು
ಕಾನೂನು
ಮಣಿಪಾಲ ತಾಂತ್ರಿಕ ಮಹಾವಿದ್ಯಾಲಯ

ಮಣಿಪಾಲ ತಾಂತ್ರಿಕ ಮಹಾವಿದ್ಯಾಲಯ , ಮಣಿಪಾಲ ಇದು ಮಣಿಪಾಲ ವಿಶ್ವವಿದ್ಯಾಲಯದ ಆಧೀನದಲ್ಲಿರುವ ತಾಂತ್ರಿಕ ಶಿಕ್ಷಣ ಸಂಸ್ಥೆ.೧೯೫೭ರಲ್ಲಿ ಪ್ರಾರಂಭವಾದ ಈ ಸಂಸ್ಥೆಯಲ್ಲಿ ೧೬ ವಿವಿಧ ವಿಷಯಗಳಲ್ಲಿ ಅಧ್ಯನಕ್ಕೆ ಅವಕಾಶವಿದೆ.

ಉಲ್ಲೇಖಗಳು

ಶೈಕ್ಷಣಿಕ ಸಂಸ್ಥೆಗಳು
ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಕಸ್ತೂರಬಾ ವೈದ್ಯಕೀಯ ಕಾಲೇಜು

'ಕಸ್ತೂರಬಾ ವೈದ್ಯಕೀಯ ಕಾಲೇಜು, ಮಣಿಪಾಲ ಇದು ೧೯೫೧ರಲ್ಲಿ ಭಾರತದ ಪ್ರಥಮ ಖಾಸಗಿ ವೈದ್ಯಕೀಯ ಕಾಲೇಜಾಗಿ ಸ್ಥಾಪನೆಯಾಯಿತು.ಮೊದಲಿಗೆ ಇದು ಮಂಗಳೂರು ವಿಶ್ವವಿದ್ಯಾಲಯದ ಆಧೀನದಲ್ಲಿದ್ದರೂ ೧೯೯೩ರಿಂದ ವಿಶ್ವವಿದ್ಯಾಲಯವೆಂದು ಪರಿಗಣಿಸಲ್ಪಟ್ಟ ಮಣಿಪಾಲ ವಿಶ್ವವಿದ್ಯಾಲಯದ ಆಧೀನದಲ್ಲಿದೆ.

ಶೈಕ್ಷಣಿಕ ಸಂಸ್ಥೆಗಳು
ಬಿಜಾಪುರ ಮಹಾನಗರ ಪಾಲಿಕೆ

ಬಿಜಾಪುರ ಮಹಾನಗರ ಪಾಲಿಕೆಯು ಕರ್ನಾಟಕ ರಾಜ್ಯದ ಬಿಜಾಪುರ ನಗರದಲ್ಲಿ ೨೦೧೩ರಲ್ಲಿ ಸ್ಥಾಪನೆಯಾಯಿತು.

ಬಿಜಾಪುರ ಜಿಲ್ಲೆ
ಮೈಸೂರು ಮಹಾನಗರ ಪಾಲಿಕೆ

ಮೈಸೂರು ಮಹಾನಗರ ಪಾಲಿಕೆ, ಮೈಸೂರು

ಮೈಸೂರು
ಪುರಸಭೆಯ ಸಮಿತಿ ರಚನೆ - ಜುಲೈ 1862 - ಕಾನೂನುಬದ್ಧವಾಗಿಲ್ಲ.
ಮುನ್ಸಿಪಲ್ ಕೌನ್ಸಿಲ್ನ ರಚನೆ - 1871 - ಕಾನೂನುಬದ್ಧ.
ಮೈಸೂರು ಪುರಸಭೆ - 1888 - ಉಪ ಕಮೀಷನರ್, ಮೈಸೂರು ಎಕ್ಸ್-ಆಫಿಸಿಯೋ ಕಮಿಷನರ್.
ಚುನಾಯಿತ ದೇಹವು 1892 ರಲ್ಲಿ ಪರಿಚಯಿಸಲ್ಪಟ್ಟಿತು.
ಕೌನ್ಸಿಲರ್ಗಳ ಸಂಖ್ಯೆ - 24.
1898 ರಲ್ಲಿ ಕೌನ್ಸಿಲ್ನ ಬಲವು 30 ಕ್ಕೆ ಏರಿತು ಮತ್ತು ಡೆಪ್ಯುಟಿ ಕಮಿಷನರ್ನ ಸ್ಥಾನಮಾನದ ಸಂಪೂರ್ಣ ಅಧಿಕಾರಿಯನ್ನು ನೇಮಿಸಲಾಯಿತು.
1917 ರ ಚುನಾಯಿತ ಉಪಾಧ್ಯಕ್ಷರು ಒದಗಿಸಿದರು.
1933 ರಲ್ಲಿ ಸಿಟಿ ಮುನ್ಸಿಪಾಲಿಟಿ ಆಕ್ಟ್ ಅನ್ನು ಪರಿಚಯಿಸಲಾಯಿತು.
ಕೌನ್ಸಿಲರ್ ಅವಧಿಯ ಅವಧಿ - 3 ವರ್ಷಗಳು ಮತ್ತು ಅಧ್ಯಕ್ಷ ಮತ್ತು ಉಪಾಧ್ಯಕ್ಷರು ವರ್ಷಕ್ಕೊಮ್ಮೆ ಚುನಾಯಿತರಾಗುತ್ತಾರೆ.
10.6.1977 ರಿಂದ ಸಿಟಿ ಕಾರ್ಪೊರೇಷನ್ನ ಸ್ಥಿತಿ.
ಪ್ರಸ್ತುತ ಮೈಸೂರು ಸಿಟಿ ಕಾರ್ಪೊರೇಷನ್  ಕಾಯ್ದೆ 1976 ರ ಆಡಳಿತದಲ್ಲಿದೆ
ಯೋಜಿತ ಮೈಸೂರ್ ನಗರವು 19 ನೇ ಶತಮಾನದ ಮಧ್ಯಭಾಗದಲ್ಲಿ ಪ್ರಾರಂಭವಾಯಿತು.
1862 ರಲ್ಲಿ ಆಡಳಿತಾತ್ಮಕ ಉದ್ದೇಶಗಳಿಗಾಗಿ ಒಂದು ಸಮಿತಿಯನ್ನು ರಚಿಸಲಾಯಿತು.
ಸಮಿತಿಯ ಅಧ್ಯಕ್ಷತೆಯಲ್ಲಿ "ಅಸ್ತರಾಮಾ" ಅಧೀಕ್ಷಕರಾಗಿದ್ದಾರೆ.
1881 ರಲ್ಲಿ ದಕ್ಷಿಣ ಭಾರತದ ಈ ರೀತಿಯ ತಾಂತ್ರಿಕ ತಂತ್ರಜ್ಞಾನದ ಜೊತೆಗೆ ನಗರವು ಮಹಿಳಾ ಮಹಾವಿದ್ಯಾಲಯವನ್ನು ಆರಂಭಿಸಿತು.
 ವ್ಯವಸ್ಥೆಯನ್ನು 1910 ರಲ್ಲಿ ಪರಿಚಯಿಸಲಾಯಿತು.
1908 ರಲ್ಲಿ ರಸ್ತೆ ದೀಪಗಳನ್ನು ಒದಗಿಸಲಾಯಿತು.
ಸಮಗ್ರ ಒಳಚರಂಡಿ ಯೋಜನೆಯು ಸರ್ ತಯಾರಿಸಿತು ಮತ್ತು ಕಾರ್ಯರೂಪಕ್ಕೆ ತಂದಿತು. ಎಮ್. ವಿಸ್ವೇಸ್ವಾರಿಯಾ 1908 ಮತ್ತು 1910 ರ ನಡುವೆ ಮುಖ್ಯ ಇಂಜಿನಿಯರ್.
1964 ರಲ್ಲಿ ಮೈಸೂರು ನಗರದ ಯೋಜನಾ ಪ್ರಾಧಿಕಾರದ ರಚನೆ.
ಮುನಿಸಿಪಲ್ ಸಮಿತಿಯ ರಚನೆ - ಜುಲೈ 1892 - ಕಾನೂನುಬದ್ದವಾಗಿಲ್ಲ.
10.06.1977 ರಿಂದ ಸಿಟಿ ಕಾರ್ಪೊರೇಷನ್ನ ಸ್ಥಿತಿ.
ಪ್ರಸ್ತುತ ಮೈಸೂರು ಸಿಟಿ ಕಾರ್ಪೊರೇಷನ್  ಕಾಯ್ದೆ 1976 ರ ಆಡಳಿತದಲ್ಲಿದೆ
http://www.mysorecity.mrc.gov.in/kn/page/about-us 

https://en.wikipedia.org/wiki/Mysore
ಚಲನಚಿತ್ರ ನಿರ್ದೇಶಕ

ಚಲನಚಿತ್ರ ನಿರ್ದೇಶಕನು ಚಲನಚಿತ್ರದ ತಯಾರಿಕೆಯನ್ನು ನಿರ್ದೇಶಿಸುವ ಒಬ್ಬ ವ್ಯಕ್ತಿ. ಸಾಮಾನ್ಯವಾಗಿ, ಚಲನಚಿತ್ರ ನಿರ್ದೇಶಕನು ಒಂದು ಚಲನಚಿತ್ರದ ಕಲಾತ್ಮಕ ಹಾಗು ನಾಟಕೀಯ ಅಂಶಗಳನ್ನು ನಿಯಂತ್ರಿಸುತ್ತಾನೆ, ಮತ್ತು ಚಿತ್ರಕಥೆಯನ್ನು ದೃಶ್ಯೀಕರಿಸುತ್ತಾನೆ ಹಾಗು ಆ ದೃಷ್ಟಿಯ ಈಡೇರಿಕೆಯಲ್ಲಿ ತಾಂತ್ರಿಕ ಸಿಬ್ಬಂದಿ ಮತ್ತು ನಟರನ್ನು ಮಾರ್ಗದರ್ಶಿಸುತ್ತಾನೆ. ಚಲನಚಿತ್ರ ನಿರ್ದೇಶಕರು ಒಟ್ಟಾರೆ ದೃಷ್ಟಿಯನ್ನು ಸೃಷ್ಟಿಸುತ್ತಾರೆ ಮತ್ತು ಇದರ ಮೂಲಕ ಚಲನಚಿತ್ರವನ್ನು ಅಂತಿಮವಾಗಿ ಸಾಧಿಸಲಾಗುತ್ತದೆ.

ಬಾಹ್ಯ ಸಂಪರ್ಕಗಳು
Directors Guild of America
Federation of European Film Directors 
Directors Guild of Canada
Directors UK
Directors Guild of Great Britain
A comprehensive collection of interviews with a century's worth of European film directors 
Films101 The best directors picked by critics and filmmakers
Senses of Cinema - Great Directors 
Getting started in film, TV and interactive digital media
 How to become a film director 
 Assistant Directors Training Program 
 Film directing, the director's job
 Career and Salary

ಮನೋರಂಜನಾ ವೃತ್ತಿಗಳು
ಚಲನಚಿತ್ರಗಳು
ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾಂವ

ಬೆಳಗಾವಿಯಲ್ಲಿರುವ ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯವು ೧೯೯೮ರಲ್ಲಿ ಸ್ಥಾಪನೆಯಾಯಿತು. ಸರ್.ಎಂ.ವಿಶ್ವೇಶ್ವರಯ್ಯನವರ ಹೆಸರಿನಲ್ಲಿ ಸ್ಥಾಪಿಸಲಾದ ಈ ವಿಶ್ವವಿದ್ಯಾಲದ ವ್ಯಾಪ್ತಿಯಲ್ಲಿ ಕರ್ನಾಟಕರಾಜ್ಯದ ಸುಮಾರು ೨೦೦ ತಾಂತ್ರಿಕ ಶಿಕ್ಷಣ ಸಂಸ್ಥೆಗಳು ಬರುತ್ತವೆ.

ಉಪಕುಲಪತಿಗಳು

 ಡಾ.ಎಸ್.ರಾಜಸೇಖರಯ್ಯ
 ಡಾ.ಕೆ.ಬಾಲವೀರ ರೆಡ್ಡಿ
 ಪ್ರೋ.ಹೆಚ್.ಪಿ.ಖಿಂಚ
 ಡಾ.ಹೆಚ್.ಮಹೇಶಪ್ಪ
 ಡಾ.ಕರಿಸಿದ್ದಪ್ಪ

ಅಂಕಿ ಅಂಶಗಳು

ತಾಂತ್ರಿಕ ಶಿಕ್ಷಣದ ಸುಮಾರು ೨೫ ಕ್ಕೂ (ಅಧಿಕ)ವಿವಿಧ ಪದವಿ ಹಾಗೂ ೫೪ ಸ್ನಾತಕೋತ್ತರ ಪದವಿ ವಿಭಾಗಳಲ್ಲಿ ಪದವಿಗಳನ್ನು ಈ ವಿಶ್ವವಿದ್ಯಾಲಯ ಪ್ರದಾನ ಮಾಡುತ್ತದೆ. ಇದಲ್ಲದೇ, ಎಂ.ಬಿ.ಎ . ಹಾಗೂ ಎಂ.ಸಿ.ಎ. ಪದವಿಗಳನ್ನೂ ವಿಶ್ವವಿದ್ಯಾಲಯ ನೀಡುತ್ತದೆ.

ಹೊರಗಿನ ಸಂಪರ್ಕಗಳು

ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯದ ಅಧಿಕೃತ ಅಂತರ್ಜಾಲ ತಾಣ

ಸ್ಥಳ

 ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, "ಜ್ಞಾನ ಸಂಗಮ", ಮಚ್ಚೆ, ಬೆಳಗಾವಿ - ೫೯೦೦೧೮, ಕರ್ನಾಟಕ

ಶಿಕ್ಷಣ
ವಿಶ್ವವಿದ್ಯಾಲಯಗಳು

ಉಲ್ಲೇಖಗಳು
ಕರ್ನಾಟಕ ಲೇಖಕಿಯರ ಸಂಘ

ಕರ್ನಾಟಕ ಲೇಖಕಿಯರ ಸಂಘವನ್ನು   ಮಹಿಳಾ ಸಾಹಿತ್ಯ ಗಟ್ಟಿಯಾಗಿ ನೆಲೆ ನಿಲ್ಲಲು ೧೯೭೯ ರಲ್ಲಿ ಜಿ.ನಾರಾಯಣ ಅವರ ಬೆಂಬಲದೊಡನೆ,ಹಾಗೂ ಇತರ ಕೆಲವು ಲೇಖಕಿಯರ ಜೊತೆಗೂಡಿ ಬೆಂಗಳೂರಿನ ಚಾಮರಾಜಪೇಟೆಯಲ್ಲಿ ಸ್ಥಾಪಿಸಲಾಯಿತು. ಅಂದಿನಿಂದ ಅದು ತನ್ನದೇ ಆದ ರೀತಿಯಲ್ಲಿ ಹಲವಾರು ಸತ್ವಯುತ ಕಾರ್ಯಕ್ರಮಗಳನ್ನು ಯೋಜಿಸಿ ನಡೆಸಿಕೊಂಡು ಬಂದಿದೆ.
ಈ ಸದಸ್ಯರು ಜವಾಬ್ದಾರಿಯುತವಾದ ಹುದ್ದೆಗಳನ್ನು ತೆಗೆದುಕೊಂಡು ಲೇಖಕಿಯ ಸಂಘಕ್ಕೆ ಮಹತ್ವದ ದಿಶೆಯನ್ನು ಕೊಡುವಲ್ಲಿ ನೆರವಾಗಿದ್ದಾರೆ.
 ಡಾ. ನಿರುಪಮಾ, 
 ಚಿ.ನ.ಮಂಗಳಾ, 
 ಎಚ್.ಎಸ್.ಪಾರ್ವತಿ, 
 ನಾಗಮಣಿ ಎಸ್ ರಾವ್,
 ಟಿ.ಸುನಂದಮ್ಮ

ಚಟುವಟಿಕೆಗಳು
 ಮಹಿಳಾ ಸಾಹಿತ್ಯ ಚರಿತ್ರೆ ರಚನೆಯಾಗಬೇಕು; ಮಹಿಳೆಯರ ಸಾಹಿತ್ಯ ಕಾಣಿಕೆಗಳು ಸೂಕ್ತವಾಗಿ ದಾಖಲೆಯಾಗಬೇಕು, ಎಂಬಿತ್ಯಾದಿ ಸಂಘದ ಹಿರಿಯಾಸೆ. ಈ ದಿಕ್ಕಿನಲ್ಲಿ ಪೂರಕ ಸಾಹಿತ್ಯವನ್ನು ಭದ್ರಗೊಳಿಸುವ ಕಾರ್ಯವನ್ನು ಸಂಘವು ತನ್ನ ಇತಿ-ಮಿತಿಗಳಿಗೆ ಒಳಪಟ್ಟು ಮಾಡುತ್ತಾ ಬಂದಿದೆ. ಈಗಾಗಲೇ ಹಲವಾರು ಹಿರಿಯ ಲೇಖಕಿಯರು ಮತ್ತು ಅವರ ಕೃತಿಗಳನ್ನು ಕುರಿತ ಪುಸ್ತಕಗಳನ್ನು ಪ್ರಕಟಿಸಲಾಗಿದೆ.
 ಮಹಿಳೆಯರ ಸಾಹಿತ್ಯ ಕೃತಿಗಳನ್ನು ಪ್ರಕಾಶಪಡಿಸುವದಲ್ಲದೆ, ಲೇಖಕಿಯರ ಆತ್ಮಕತೆಗಳನ್ನೂ  ಪ್ರಕಟಿಸಬೇಕೆಂಬ ಉದ್ದೇಶದಿಂದ ಮಹಿಳೆ-ಪರಿಸರ-ಸಾಹಿತ್ಯ ಎಂಬ ಯೋಜನೆಯನ್ನು ಹಮ್ಮಿಕೊಂಡು, ಹಲವಾರು ಲೇಖಕಿಯರನ್ನು ಕನ್ನಡ ಸಾಹಿತ್ಯ ಲೋಕಕ್ಕೆ  ಪರಿಚಯಿಸಲಾಗಿದೆ. ಲೇಖಕಿಯರ ಮಾಹಿತಿಕೋಶ, ಅವರ ಆತ್ಮಕಥನ ರೂಪಕಗಳು, ಅಲ್ಲದೆ ಹಲವಾರು ಕವಯಿತ್ರಿಯರ ಕವನ ಸಂಕಲನಗಳು, ಬೆಳ್ಳಿಹಬ್ಬದ ಸಂಚಿಕೆ, ಮೊದಲಾದವುಗಳನ್ನು ಪ್ರಕಟಿಸಲಾಗಿದೆ.

ಉಲ್ಲೇಖಗಳು

ಸಾಹಿತ್ಯ
ಸಂಘ-ಸಂಸ್ಥೆಗಳು
ಝೀರೋ ಮೈಲ್ ಸ್ಟೋನ್

ಝೀರೋ ಮೈಲ್ ಸ್ಟೋನ್ (), ೧೯೦೭ರಲ್ಲಿ ಮಹಾರಾಷ್ಟ್ರದ ನಾಗಪುರದಲ್ಲಿ ಬ್ರಿಟಿಷ್‌ರು, "ಗ್ರೇಟ್ ಟ್ರಿಗೊನೊಮೆಟ್ರಿಕಲ್ ಸರ್ವೆ ಆಫ್ ಇಂಡಿಯಾ" ಕಾರ್ಯಕ್ರಮದ ಮೂಲಕ ನಿರ್ಮಿಸಿದ ಸ್ಮಾರಕವಾಗಿದೆ.  ಇದು ಮರಳುಗಲ್ಲಿನಿಂದ ಮಾಡಲ್ಪಟ್ಟ ಒಂದು ಕಂಬವನ್ನೂ ಮತ್ತು ಜಿಟಿಎಸ್ ಸ್ಟ್ಯಾಂಡರ್ಡ್ ಬೆಂಚ್ ಮಾರ್ಕ್ ಅನ್ನು ಪ್ರತಿನಿಧಿಸುವ ಮತ್ತೊಂದು ಸಣ್ಣ ಕಲ್ಲು ಮತ್ತು ನಾಲ್ಕು ಓಡುತ್ತಿರುವ ಕುದುರೆಗಳನ್ನು ಒಳಗೊಂಡಿದೆ. ಕಂಬದ ಮೇಲ್ಭಾಗದ ಎತ್ತರವು ಸರಾಸರಿ ಸಮುದ್ರ ಮಟ್ಟಕ್ಕಿಂತ ೧೦೨೦.೧೭೧ ಅಡಿಗಳು. ೨೦೦೮ ರಲ್ಲಿ, ದಿ ಟೈಮ್ಸ್ ಆಫ್ ಇಂಡಿಯಾ ಮುಂದಿನ ಐದು ವರ್ಷಗಳ ಕಾಲ ಸ್ಮಾರಕವನ್ನು ನಿರ್ವಹಿಸಲು ಕೈಗೊಂಡಿತ್ತು.
ಜನಪ್ರಿಯ ನಂಬಿಕೆಗೆ ವಿರುದ್ಧವಾಗಿ, ಇದು ವಸಾಹತುಶಾಹಿ ಭಾರತದ ಭೌಗೋಳಿಕ ಕೇಂದ್ರವನ್ನು ಗುರುತಿಸುವ ಒಂದು ಸ್ಮಾರಕವೆಂದು ಯಾವುದೇ ಪುರಾವೆಗಳಿಲ್ಲ, ಅಥವಾ ಬ್ರಿಟಿಷರಿಂದ ದೂರವನ್ನು ಅಳೆಯಲು ಝೀರೋ ಮೈಲ್ ಸ್ಟೋನ್ ಅನ್ನು ಸ್ಥಾಪಿಸಲಾಗಿದೆ ಎಂದು ಯಾವುದೇ ಪುರಾವೆಗಳಿಲ್ಲ.

ನಾಗ್ಪುರದ ಝೀರೋ ಮೈಲ್ ಸ್ಥಂಭದ ಷಡ್ಭುಜಾಕಾರ ತಳದಿಂದ ವಿವಿಧ ಸ್ಥಳಗಳಿಗೆ ಇರುವ ದೂರ, ಈ ಕೆಳಗಿನಂತಿದೆ.

ಸ್ಮಾರಕಗಳು
ಫೆಲಿಕ್ಸ್ ವಾಂಕೇಲ್



ಜೀವನ 
ಫೆಲಿಕ್ಸ್ ವಾಂಕೇಲ್ , ಜರ್ಮನಿಯ ಒಬ್ಬ ಖ್ಯಾತ ತಂತ್ರಜ್ಞಾನಿ. ಬಡತನದ ಕಾರಣ ಫೆಲಿಕ್ಸ್ ಹೆಚ್ಚಿನ ವಿದ್ಯಾಭ್ಯಾಸ ಪಡೆಯಲು ಸಾಧ್ಯವಾಗಲಿಲ್ಲ . ತಮ್ಮ ಜೀವನಕ್ಕಾಗಿ ಅವರು ಕಾರು ದುರಸ್ತಿ ಕಾರ್ಯವನ್ನ ಆಯ್ದುಕೊಂಡರು . ಆದರೆ, ಅವರ ಕಠಿಣ ಪರಿಶ್ರಮದಿಂದಾಗಿ , ಕೇವಲ ತಮ್ಮ ಇಪ್ಪತ್ತೊಂದನೇ ವಯಸ್ಸಿನಲ್ಲೇ ಸ್ವಂತ ಉದ್ದಿಮೆಯನ್ನ ಪ್ರಾರಂಭಿಸಿದರು . ಬಹುಮುಖ ಪ್ರತಿಭೆಯಾದ ಫೆಲಿಕ್ಸ್ , ಬರೀ ವ್ಯವಹಾರದಲ್ಲಷ್ಟೇ ತಮ್ಮನ್ನ ತಾವು ತೊಡಗಿಸಿಕೊಳ್ಳಲಿಲ್ಲ, ಬದಲಾಗಿ ತಮಗೆ ಬಹು ಪ್ರಿಯವಾದ ಯಂತ್ರ ಸುಧಾರಣೆಯತ್ತ ಸಹ ಗಮನ ಹರಿಸಿದರು.

ಸಾಧನೆಗಳು 
ಫೆಲಿಕ್ಸ್ ಅವರ ಕಠಿಣ ಪರಿಶ್ರಮ , ಆಸಕ್ತಿಯ ಫಲವಾಗಿ ಅವರು ರೋಟರಿ ಪಿಸ್ಟನ್ ಯಂತ್ರವನ್ನ ತಯಾರಿಸಿದರು . ಇವರ ಶ್ರಮವನ್ನ ಮೆಚ್ಚಿ , ಜರ್ಮನ್  ವಿಮಾನ ಪಡೆ ಇವರ ನೆರವಾಯಿತು . ರೋಟರಿ ಪಿಸ್ಟನ್ ಯಂತ್ರ ಸಂಶೋಧನೆ ಫೆಲಿಕ್ಸ್ ವಾಂಕೇಲ್ ಅವರ ಮಹತ್ಸಾಧನೆ. ಹೀಗಾಗಿ ಇದನ್ನು ವಾಂಕೇಲ್ ಯಂತ್ರ ಎಂದೇ ಕರೆಯಲಾಗುತ್ತದೆ. 

೧೯೫೧ ರಲ್ಲಿ ವಾಂಕೇಲ್ ತಮ್ಮದೇ ಸ್ವಂತ ಸಂಶೋಧನಾ ಸಂಸ್ಥೆ ಸ್ಥಾಪಿಸಿದರು. ಅವರದ್ದೇ ಸಂಸ್ಥೆಯಿಂದ ವಾಂಕೇಲ್ ಇಂಜಿನ್ಗಳ ಉತ್ಪಾದನೆ ಪ್ರಾರಂಭಿಸಿದರು. ರೋಟರಿ ಪಿಸ್ಟನ್ ಯಂತ್ರ ಆಕರದಲ್ಲಿ ಚಿಕ್ಕದು, ತೂಕ ಕಡಿಮೆ, ಹೆಚ್ಚು ಶಬ್ಧ ಉಂಟುಮಾಡುವುದಿಲ್ಲ, ಉತ್ಪಾದನ ವೆಚ್ಚವೂ ಕಡಿಮೆ. ಹೀಗಾಗಿ ಫೆಲಿಕ್ಸ್ ವಾಂಕೇಲ್ ರವರ ಈ ಸಂಶೋಧನೆ ಯಂತ್ರ ಹಡಗು ಮತ್ತು ವೈಮಾನಿಕ ರಂಗದಲ್ಲಿನ ಬಹುದೊಡ್ಡ ಸಂಶೋಧನೆಯಾಗಿ ಮಾರ್ಪಟ್ಟಿತು.

ಈ ಲೇಖನಗಳನ್ನೂ ನೋಡಿ 
ಭಾರತದ ವಿಜ್ಞಾನಿಗಳು

ಉಲ್ಲೇಖಗಳು

ಭಾರತದ ವಿಜ್ಞಾನಿಗಳು
ಭೌತವಿಜ್ಞಾನಿಗಳು
ಬಿಳ್ಳೂರ ಗುರುಬಸವ ಮಹಾಸ್ವಾಮೀಜಿ ಅಭಿಯಾಂತ್ರಿಕ ಮಹಾವಿದ್ಯಾಲಯ

ಬಿಳ್ಳೂರ ಗುರುಬಸವ ಮಹಾಸ್ವಾಮೀಜಿ ಅಭಿಯಾಂತ್ರಿಕ ಮಹಾವಿದ್ಯಾಲಯವು ಮುಧೋಳ ನಗರದ ಮಂಟೂರ ರಸ್ತೆಯಲ್ಲಿದೆ. ಇದು ೨೦೧೩ರಲ್ಲಿ ಸ್ಥಾಪಿತವಾಗಿದ್ದು  ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.  ಪ್ರಸ್ತುತ ೪ ಪದವಿ ವಿಭಾಗಗಳು ಕಾರ್ಯನಿರ್ವಹಿಸುತ್ತವೆ.

ಚರಿತ್ರೆ 
ಬಿಳ್ಳೂರ ಗುರುಬಸವ ಮಹಾಸ್ವಾಮೀಜಿ ಅಭಿಯಾಂತ್ರಿಕ ಮಹಾವಿದ್ಯಾಲಯವು  ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದಿಂದ ೨೦೧೩ರಲ್ಲಿ ಸ್ಥಾಪಿಸಲ್ಪಟ್ಟಿದೆ.

ವಿಭಾಗಗಳು 
ಪದವಿ ವಿಭಾಗಗಳು 

ಸಿವಿಲ್ ಎಂಜಿನಿಯರಿಂಗ್
ಗಣಕಯಂತ್ರ ವಿಜ್ಞಾನ ಎಂಜಿನಿಯರಿಂಗ್
ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್
ಯಾಂತ್ರಿಕ ಎಂಜಿನಿಯರಿಂಗ್

ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘ , ಬಾಗಲಕೋಟ
ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘವು ೧೯೦೬ದಲ್ಲಿ  ಶ್ರೀ  ಬಿಳ್ಳೂರು ಗುರುಬಸವ ಮಹಾಸ್ವಾಮಿಜಿಗಳಿಂದ ಸ್ಥಾಪಿಸಲ್ಪಟ್ಟಿದೆ. ಸಂಘವು ೨೦೦೬ರಲ್ಲಿ ತನ್ನ ಶತಮಾನೋತ್ಸವವನ್ನು ಆಚರಿಸಿತು.

ಆಡಳಿತ
ಪ್ರಸ್ತುತ  ಶ್ರೀ ವೀರಣ್ಣ  ಚರಂತಿಮಠರು  ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದ ಅಧ್ಯಕ್ಷರಾಗಿದ್ದಾರೆ.

ಆವರಣ
ಮಹಾವಿದ್ಯಾಲಯವು  ೨೦ ಎಕರೆ ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ  ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಮೈದಾನ ಇದೆ.

ಗ್ರಂಥಾಲಯ
ಗ್ರಂಥಾಲಯ  ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.

ಪ್ರವೇಶ
ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ , ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ  (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.

ವಿದ್ಯಾರ್ಥಿವೇತನ
ಅರ್ಹತೆ  ವಿದ್ಯಾರ್ಥಿವೇತನ
ರಕ್ಷಣಾ ವಿದ್ಯಾರ್ಥಿವೇತನ
ಎಸ್.ಸಿ/ಎಸ್.ಟಿ ವಿದ್ಯಾರ್ಥಿವೇತನ
 ಯೋಜನೆ ವಿದ್ಯಾರ್ಥಿವೇತನ
 ಆಯಾ ರಾಜ್ಯ ಸರ್ಕಾರದ ಇತರ ರಾಜ್ಯಗಳ ವಿದ್ಯಾರ್ಥಿಗಳಿಗೆ ವಿದ್ಯಾರ್ಥಿವೇತನ
 ಮೆಟ್ರಿಕ್ ವಿದ್ಯಾರ್ಥಿ ವಿದ್ಯಾರ್ಥಿವೇತನ
 ರಾಷ್ಟ್ರೀಯ ಮೆರಿಟ್ ವಿದ್ಯಾರ್ಥಿವೇತನ

ವಿದ್ಯಾರ್ಥಿನಿಲಯಗಳು
ವಿದ್ಯಾರ್ಥಿನಿಲಯ
ವಿದ್ಯಾರ್ಥಿನಿಯರ ಹಾಸ್ಟೆಲ್
ಮಂಟೂರ

ಮಂಟೂರ ಬಾಗಲಕೋಟೆ ಜಿಲ್ಲೆಯ ಮುಧೋಳ ತಾಲ್ಲೂಕಿನಲ್ಲಿ ಇರುವ ಒಂದು ಗ್ರಾಮ ಹಾಗೂ ಪುಣ್ಯಕ್ಷೇತ್ರ. ಇಲ್ಲಿ ಸಿದ್ದಾರೂಢ ಮಠ ಒಂದು ಅದ್ಬುತ ಮಠವಾಗಿದೆ.

ಚರಿತ್ರೆ 

ಮಂಟೂರದಲ್ಲಿ  ಒಳ್ಳೆಯ  ಶಿಕ್ಷಣ ಕೇಂದ್ರಗಳಿವೆ.

ದೇವಾಲಯಗಳು

ಶ್ರೀ  ಮಹಾಲಕ್ಷ್ಮಿ  ದೇವಸ್ಥಾನ
ಮಂಟೂರಿನ ಗ್ರಾಮ ದೇವತೆ ಮಹಾಲಕ್ಷ್ಮಿ ದೇವಸ್ಥಾನ ಇದು ಮಂಟೂರಿನ ನಡುವಿದೆ ಇಲ್ಲಿ ಪ್ರತಿಯೊಬ್ಬರು ಬಂದು ಈ ತಾಯಿ ಆಶೀರ್ವಾದವನ್ನು  ಪಡೆದುಕೊಳ್ಳುತ್ತಾರೆ

ಸಿದ್ದಾರೂಢ ಮಠ
ಸಿದ್ದಾರೂಢ ಮಟ್ಟ ಇದು ಒಂದು ತುಂಬಾ ಹಳೆಯ ಎಲ್ಲಿ ಶಾಲಾ ಕಾಲೇಜುಗಳಿವೆ ಮತ್ತು ಇದು ಶ್ರೀ ಸದಾನಂದ ಮಹಾ ಸ್ವಾಮೀಜಿಯವರ ಪೀಠ ಪ್ರತಿ ವರ್ಷ ಇಲ್ಲಿ ಜಾತ್ರೆಯು ಅದ್ದೂರಿಯಾಗಿ ನಡೆಯುತ್ತದೆ ಎಲ್ಲಿ ಕ್ರೀಡೆ ಸಿನಿಮಾ ಸೆವೆನ್ ಡಿ ಸಿನಿಮಾ ವಾಟರ್ ಡಾನ್ಸ್ ಬೋಟಿಂಗ್ ಸೈನ್ಸ್ ಗ್ಯಾಲರಿ ಗ್ಯಾಲರಿ ದವಿನಮನೆ ಹೀಗೆ ಹಲವಾರು ಸ್ಥಾನಗಳನ್ನು ನೀವು 350 ಟಿಕೆಟ್ ಕರೆದುಸುವ ಮುಖಾಂತರ ನೋಡಬಹುದು.

ಶಿವನ ಪ್ರತಿಮೆ
ಶಿವನ ಮೂರ್ತಿಯನ್ನು 2002ರಲ್ಲಿ ಮಂಟೂರಿನ ಕೆರೆಯಲ್ಲಿ ನಿರ್ಮಿಸಲಾಗಿದೆ ಮೊದಲು ಇದು ಸಿದ್ಧಾರೂಢ ಮಠದ ಒಳಗಡೆ ಇತ್ಹು ಆದರೆ ಈಗ ಇದು ಸರ್ಕಾರದ್ದು ಎಂದರೆ ಪಂಚಾಯತಿಯದು ಆಗಿದೆ ಇಲ್ಲಿ ನೀವು ಉಚಿತವಾಗಿ ದೇವಸ್ಥಾನವನ್ನು ಭೇಟಿ ನೀಡಬಹುದು ಇರಲಿ ಬೋಟಿಂಗ್ ಸೌಲಭ್ಯ ಕೂಡ ಇದೆ ರೂ.50 ಗೆ ನೀವು ಈ ಕೆರೆಯಲ್ಲಿ ಒಂದು ರೌಂಡ್ ಬೋಟಿಂಗ್ ಎಂಜಾಯ್ ಮಾಡಬಹುದು
ಈ ಕೆರೆಗೆ ಮಾನಸ ಸರೋವರ ಎಂದು ಹೆಸರಿಡಲಾಗಿದೆ

ರಾಮಲಿಂಗೇಶ್ವರ ದೇವಾಲಯ

ಇದು ರಾಮಲಿಂಗೇಶ್ವರ ದೇವಸ್ಥಾನ ಇದು ಕೊನ್ನೂರ ರಸ್ತೆ ಬದಿಗೆ ಇದೆ ಇಲ್ಲಿ ಶಿವಲಿಂಗವನ್ನು ಸ್ಥಾಪಿಸಲಾಗಿದೆ ಪ್ರತಿ ವರ್ಷ ಇಲ್ಲಿ ಜಾತ್ರೆ ಅದ್ದೂರಿಯಾಗಿ ನಡೆಯುತ್ತದೆ ಮತ್ತು ಇದೇ ದೇವಸ್ಥಾನದ ಒಳಗೆ ಸೋಮವಾರ ಇಲ್ಲಿ ಸಂತೆ ಕೂಡ ಕೊಡುತ್ತದೆ

ನಂದಿ ದೇವಸ್ಥಾನ
ಇದು ನಂದಿ ವಿಗ್ರಹ ದೇವಸ್ಥಾನ ಇದನ್ನು ರಾಚೋಟೇಶ್ವರ ದೇವಸ್ಥಾನದ ಬದಿಗೆ ಇರುವ ಒಂದು ದೇವಸ್ಥಾನ ಇಲ್ಲಿ ನಂದಿ ವಿಗ್ರಹವನ್ನು ನೀವು ನೋಡಬಹುದು

ರಾಚೋಟೇಶ್ವರ ದೇವಸ್ಥಾನ
ಇದು ಗ್ರಾಮ ಪಂಚಾಯತಿ ಹತ್ತಿರವಿರುವ ಒಂದು ದೇವಸ್ಥಾನ ರಾಚೋಟೇಶ್ವರ ದೇವಸ್ಥಾನ ವಿಗ್ರಹವನ್ನು ಇಲ್ಲಿ ಪ್ರತಿಷ್ಠಾಪಿಸಲಾಗಿದೆ

ಶಿವಲಿಂಗ ದೇವಸ್ಥಾನ

ಹನುಮಾನ ದೇವಸ್ಥಾನ
ಈ ಊರಲ್ಲಿ ಎರಡು ಹನುಮಾನ್ ದೇವಸ್ಥಾನಗಳಿವೆ ಒಂದು ಹೊರಗಡೆ ಹನುಮಾನ್ ಮತ್ತು ಒಂದು ಒಳಗಡೆ ದೇವಸ್ಥಾನ

ಕರೆಮ್ಮ ದೇವಸ್ತಾನ ಮಂಟೂರ
ಇದು ಮಂಟೂರಿನಿಂದ 1.2  km ದೂರದಲ್ಲಿದೆ
ಕಿಶೋರಿ ಹೋಗುವ ರಸ್ತೆಯಲ್ಲಿದೆ
ಇಲ್ಲಿ ನೀವು ತಾಯಿಗೆ ಹುಂಜ, ಕುರಿ, ಮೇಕೆ  ಕುರಿ  ಬಲಿ ಕೊಟ್ಟರೆ ನಿಮ್ಮ ಎಲ್ಲ ಈಡೇರಿಕೆಗಳು ಪೂರ್ಣವಾಗುತ್ತವೆ ಎಂದು ನಂಬಿಕೆ ಇದೆ ಪ್ರತಿ ಅಮಾವಾಸ್ಯೆ ಮತ್ತು ಹುಣ್ಣಿಮೆಗೆ ಇಲ್ಲಿ ದೂರ ದೂರ ಹಳ್ಳಿಯಿಂದ ಬಂದು ಪ್ರಾಣಿಗಳನ್ನು ಬಲಿಕೊಡುತ್ತಾರೆ ತಮ್ಮ ಇಚ್ಛೆಗಳನ್ನು ಪೂರೈಸಿಕೊಳ್ಳುತ್ತಾರೆ

ಮಸೀದಿಗಳು

ಮುಸ್ಲಿಂ ಸಮುದಾಯದ ಖಾಜಾ ಬಂದೇನವಾಜ ದರ್ಗಾ ಹಾಗೂ ಮಸೀದಿ ಇದೆ.

ನೀರಾವರಿ 

ಈ ಊರಿನಲ್ಲಿ ಭೂಮಿ ಕಾಲುವೆ,ತೆರದ ಬಾವಿ, ಕೊಳವೆ ಬಾವಿಯಿಂದ 
ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಕಲ್ಲಂಗಡಿ ರೇಷ್ಮೆ ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

ಹಬ್ಬಗಳು 

ಪ್ರತಿವರ್ಷ   ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ 
ಸರಕಾರಿ ಕಿರಿಯ ಪ್ರಾಥಮಿಕ ಶಾಲೆ
 ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ
ಉರ್ದು ಶಾಲೆ 
ಅಂಗನವಾಡಿ

ಉಲ್ಲೇಖಗಳು
 

ಕರ್ನಾಟಕ
ಬಾಗಲಕೋಟೆ ಜಿಲ್ಲೆ
ಬಿಳ್ಳೂರ ಗುರುಬಸವ ಮಹಾಸ್ವಾಮೀಜಿ ಅಭಿಯಾಂತ್ರಿಕ ಮಹಾವಿದ್ಯಾಲಯ, ಮುಧೋಳ

ಬಿಳ್ಳೂರ ಗುರುಬಸವ ಮಹಾಸ್ವಾಮೀಜಿ ಅಭಿಯಾಂತ್ರಿಕ ಮಹಾವಿದ್ಯಾಲಯವು ಮುಧೋಳ ನಗರದ ಮಂಟೂರ ರಸ್ತೆಯಲ್ಲಿದೆ. ಇದು ೨೦೧೩ರಲ್ಲಿ ಸ್ಥಾಪಿತವಾಗಿದ್ದು  ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.  ಪ್ರಸ್ತುತ ೪ ಪದವಿ ವಿಭಾಗಗಳು ಕಾರ್ಯನಿರ್ವಹಿಸುತ್ತವೆ.

ಚರಿತ್ರೆ 

ಬಿಳ್ಳೂರ ಗುರುಬಸವ ಮಹಾಸ್ವಾಮೀಜಿ ಅಭಿಯಾಂತ್ರಿಕ ಮಹಾವಿದ್ಯಾಲಯವು  ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದಿಂದ ೧೯೬೩ರಲ್ಲಿ ಸ್ಥಾಪಿಸಲ್ಪಟ್ಟಿದೆ. ಇದರ ಕೇಂದ್ರ ಕಛೇರಿ ಹಳೆ ಬಾಗಲಕೋಟ ನಗರದಲ್ಲಿದೆ.

ವಿಭಾಗಗಳು 

ಪದವಿ ವಿಭಾಗಗಳು 

ಸಿವಿಲ್ ಎಂಜಿನಿಯರಿಂಗ್
ಗಣಕಯಂತ್ರ ವಿಜ್ಞಾನ ಎಂಜಿನಿಯರಿಂಗ್
ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್
ಯಾಂತ್ರಿಕ ಎಂಜಿನಿಯರಿಂಗ್

ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘ , ಬಾಗಲಕೋಟ

ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘವು ೧೯೦೬ದಲ್ಲಿ  ಶ್ರೀ  ಬಿಳ್ಳೂರು ಗುರುಬಸವ ಮಹಾಸ್ವಾಮಿಜಿಗಳಿಂದ ಸ್ಥಾಪಿಸಲ್ಪಟ್ಟಿದೆ. ಸಂಘವು ೨೦೦೬ರಲ್ಲಿ ತನ್ನ ಶತಮಾನೋತ್ಸವವನ್ನು ಆಚರಿಸಿತು.

ಆಡಳಿತ

ಪ್ರಸ್ತುತ  ಶ್ರೀ ವೀರಣ್ಣ  ಚರಂತಿಮಠರು  ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದ ಅಧ್ಯಕ್ಷರಾಗಿದ್ದಾರೆ.

ಆವರಣ

ಮಹಾವಿದ್ಯಾಲಯವು  ೫೦ ಎಕರೆ ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ  ಕ್ರಿಕೇಟ್, ಟೆನ್ನಿಸ್, ಕಾಲ್ಚೆಂಡು, ಒಳಾಂಗಣ ಮೈದಾನ ಇದೆ.

ಗ್ರಂಥಾಲಯ

ಗ್ರಂಥಾಲಯ  ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.

ಪ್ರವೇಶ

ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ , ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ  (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.

ವಿದ್ಯಾರ್ಥಿವೇತನ

ಅರ್ಹತೆ  ವಿದ್ಯಾರ್ಥಿವೇತನ

ರಕ್ಷಣಾ ವಿದ್ಯಾರ್ಥಿವೇತನ

ಎಸ್.ಸಿ/ಎಸ್.ಟಿ ವಿದ್ಯಾರ್ಥಿವೇತನ

 ಯೋಜನೆ ವಿದ್ಯಾರ್ಥಿವೇತನ

 ಆಯಾ ರಾಜ್ಯ ಸರ್ಕಾರದ ಇತರ ರಾಜ್ಯಗಳ ವಿದ್ಯಾರ್ಥಿಗಳಿಗೆ ವಿದ್ಯಾರ್ಥಿವೇತನ

 ಮೆಟ್ರಿಕ್ ವಿದ್ಯಾರ್ಥಿ ವಿದ್ಯಾರ್ಥಿವೇತನ

 ರಾಷ್ಟ್ರೀಯ ಮೆರಿಟ್ ವಿದ್ಯಾರ್ಥಿವೇತನ

ವಿದ್ಯಾರ್ಥಿನಿಲಯಗಳು

ವಿದ್ಯಾರ್ಥಿನಿಲಯ

ವಿದ್ಯಾರ್ಥಿನಿಯರ ಹಾಸ್ಟೆಲ್

ಜೀವನ ಮಾರ್ಗದರ್ಶನ ಕೇಂದ್ರ

ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ  ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡೆಸುತ್ತವೆ.

ಶೈಕ್ಷಣಿಕ ಸಂಸ್ಥೆಗಳು
ಬಿಳ್ಳೂರ ಗುರುಬಸವ ಮಹಾಸ್ವಾಮೀಜಿ ಅಭಿಯಾಂತ್ರಿಕ ಮಹಾವಿದ್ಯಾಲಯ, ಮುಧೋಳ, ಬಾಗಲಕೋಟ

ಬಿಳ್ಳೂರ ಗುರುಬಸವ ಮಹಾಸ್ವಾಮೀಜಿ ಅಭಿಯಾಂತ್ರಿಕ ಮಹಾವಿದ್ಯಾಲಯವು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಮುಧೋಳ 2013ರಲ್ಲಿ ಸ್ಥಾಪಿತವಾಗಿದ್ದು  ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.  ಪ್ರಸ್ತುತ ೪ ಪದವಿ ವಿಭಾಗಗಳು ಕಾರ್ಯನಿರ್ವಹಿಸುತ್ತವೆ.

ಚರಿತ್ರೆ 

ಬಿಳ್ಳೂರ ಗುರುಬಸವ ಮಹಾಸ್ವಾಮೀಜಿ ಅಭಿಯಾಂತ್ರಿಕ ಮಹಾವಿದ್ಯಾಲಯವು ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದಿಂದ 2013ರಲ್ಲಿ ಸ್ಥಾಪಿಸಲ್ಪಟ್ಟಿದೆ. ಇದರ ಕೇಂದ್ರ ಕಛೇರಿ ಹಳೆ ಬಾಗಲಕೋಟ ನಗರದಲ್ಲಿದೆ.

ವಿಭಾಗಗಳು 

ಪದವಿ ವಿಭಾಗಗಳು 

ಸಿವಿಲ್ ಎಂಜಿನಿಯರಿಂಗ್
ಗಣಕಯಂತ್ರ ವಿಜ್ಞಾನ ಎಂಜಿನಿಯರಿಂಗ್
ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್
ಯಾಂತ್ರಿಕ ಎಂಜಿನಿಯರಿಂಗ್

ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘ , ಬಾಗಲಕೋಟ

ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘವು ೧೯೦೬ದಲ್ಲಿ  ಶ್ರೀ  ಬಿಳ್ಳೂರು ಗುರುಬಸವ ಮಹಾಸ್ವಾಮಿಜಿಗಳಿಂದ ಸ್ಥಾಪಿಸಲ್ಪಟ್ಟಿದೆ. ಸಂಘವು ೨೦೦೬ರಲ್ಲಿ ತನ್ನ ಶತಮಾನೋತ್ಸವವನ್ನು ಆಚರಿಸಿತು.

ಆಡಳಿತ

ಪ್ರಸ್ತುತ  ಶ್ರೀ ವೀರಣ್ಣ  ಚರಂತಿಮಠರು  ಬಸವೇಶ್ವರ  ವೀರಶೈವ ವಿದ್ಯಾವರ್ಧಕ ಸಂಘದ ಅಧ್ಯಕ್ಷರಾಗಿದ್ದಾರೆ.

ಆವರಣ

ಮಹಾವಿದ್ಯಾಲಯವು  ೫೦ ಎಕರೆ ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ  ಕ್ರಿಕೇಟ್, ಟೆನ್ನಿಸ್, ಕಾಲ್ಚೆಂಡು, ಒಳಾಂಗಣ ಮೈದಾನ ಇದೆ.

ಗ್ರಂಥಾಲಯ

ಗ್ರಂಥಾಲಯ  ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.

ಪ್ರವೇಶ

ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ , ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ  (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.

ವಿದ್ಯಾರ್ಥಿವೇತನ

ಅರ್ಹತೆ  ವಿದ್ಯಾರ್ಥಿವೇತನ

ರಕ್ಷಣಾ ವಿದ್ಯಾರ್ಥಿವೇತನ

ಎಸ್.ಸಿ/ಎಸ್.ಟಿ ವಿದ್ಯಾರ್ಥಿವೇತನ

 ಯೋಜನೆ ವಿದ್ಯಾರ್ಥಿವೇತನ

 ಆಯಾ ರಾಜ್ಯ ಸರ್ಕಾರದ ಇತರ ರಾಜ್ಯಗಳ ವಿದ್ಯಾರ್ಥಿಗಳಿಗೆ ವಿದ್ಯಾರ್ಥಿವೇತನ

 ಮೆಟ್ರಿಕ್ ವಿದ್ಯಾರ್ಥಿ ವಿದ್ಯಾರ್ಥಿವೇತನ

 ರಾಷ್ಟ್ರೀಯ ಮೆರಿಟ್ ವಿದ್ಯಾರ್ಥಿವೇತನ

ವಿದ್ಯಾರ್ಥಿನಿಲಯಗಳು

ವಿದ್ಯಾರ್ಥಿ ನಿಲಯ

ವಿದ್ಯಾರ್ಥಿನಿಯರ ನಿಲಯ

ಜೀವನ ಮಾರ್ಗದರ್ಶನ ಕೇಂದ್ರ

ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡೆಸುತ್ತವೆ.

ಬಾಹ್ಯ ಸಂಪರ್ಕಗಳು

ಬಿಳ್ಳೂರ ಗುರುಬಸವ ಮಹಾಸ್ವಾಮೀಜಿ ತಾಂತ್ರಿಕ ಮತ್ತು ಅಭಿಯಾಂತ್ರಿಕ ಮಹಾವಿದ್ಯಾಲಯದ ಅಧಿಕೃತ ಅಂತರ್ಜಾಲ ತಾಣ

ಶೈಕ್ಷಣಿಕ ಸಂಸ್ಥೆಗಳು
ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಚರಕ ಮಹರ್ಷಿ

ಹಿಂದೂ ವೈದ್ಯ ಪದ್ದತಿಯ ಮತ್ತೊಂದು ಮಹತ್ವದ ಹೆಸರು ಚರಕ ಮಹರ್ಷಿಯವರದ್ದು. ಆ ಕಾಲದಲ್ಲಿ ಆಯುರ್ವೇದ ಪದ್ದತಿಯನ್ನ ಚಾಲ್ತಿಗೆ ತಂದ ಕೀರ್ತಿ ಇವರಿಗೆ ಸಲ್ಲುತ್ತದೆ. ಇವರು 'ಚರಕ ಸಂಹಿತೆ' ಎಂಬ ಆಯುರ್ವೇದ ಗ್ರಂಥವನ್ನ ರಚಿಸಿದ್ದಾರೆ . ಚರಕ ಮಹರ್ಷಿಗಳು, ಆತ್ರೇಯ ಮುನಿಯು ರಚಿಸಿದ ಅದ್ಭುತ ವೈದ್ಯ ಗ್ರಂಥವನ್ನು ಇವರು ದೀರ್ಘಕಾಲ ಅಭ್ಯಸಿಸಿದರು. ತದ ನಂತರ ಆ ಗ್ರಂಥದಲ್ಲಿನ ಮುಖ್ಯಾಂಶಗಳನ್ನ ಪರಿಷ್ಕರಿಸಿ, ಅದರಲ್ಲಿ ತಮ್ಮ ಹೊಸ ಆವಿಷ್ಕಾರ, ಚಿಂತನೆ, ಅನುಭವವನ್ನೆಲ್ಲಾ ಸೇರಿಸಿ ಚರಕ ಸಂಹಿತೆ ಎಂಬ ಗ್ರಂಥವನ್ನ ರಚಿಸಿದರು.

ಸಾಧನೆಗಳು
ಅಷ್ಟೇ ಅಲ್ಲದೇ ಆ ಕಾಲದಲ್ಲಿ ಲಭ್ಯವಿದ್ದ ವೈದ್ಯ ಪದ್ದತಿಗಳನ್ನೆಲ್ಲ ಎಂಟು ಭಾಗಗಳಲ್ಲಿ ವಿಂಗಡಿಸಿ, ಅದನ್ನ ಅಷ್ಟಾಂಗ ಆಯುರ್ವೇದ ಎಂದು ಹೆಸರಿಸಿದರು.  ಈ ಅಷ್ಟಾಂಗ ಆಯುರ್ವೇದದಲ್ಲಿ ಖಾಯಿಲೆಗಳ ಗುಣಲಕ್ಷಣಗಳು, ಚಿಕಿತ್ಸಾ ವಿಧಾನಗಳು ಮತ್ತು ರೋಗಗಳ ಮುನ್ನೆಚ್ಚರಿಕೆಯ ಕುರಿತು ದೀರ್ಘ ವಿವರಣೆಗಳು ಸಹ ನಾವು ಕಾಣಬಹುದು. 

ವಿಶೇಷವಾಗಿ ಈ ಗ್ರಂಥದಲ್ಲಿ ಕಣ್ಣು, ಮೂಗು, ಕಿವಿ, ಗಂಟಲುಗಳಿಗೆ ತಗಲುವ ರೋಗಗಳ ಕುರಿತಾಗಿ ವಿವರಣೆಗಳಿವೆ. ಚರಕ ಮಹರ್ಷಿ, ತಮ್ಮ ಗ್ರಂಥದಲ್ಲಿ ನೂರಕ್ಕೂ ಹೆಚ್ಚು ಬಗೆಯ ಜ್ವರಗಳು, ಹೃದ್ರೋಗ, ಪಿತ್ತಕಾಮಾಲೆ, ಮಧುಮೇಹ, ಸಿಡುಬು, ಕುಷ್ಠ ರೋಗ, ಕ್ಷಯ, ಮಾನಸಿಕ ಖಾಯಿಲೆ, ಹೀಗೆ ಹತ್ತು ಹಲವಾರು ಖಾಯಿಲೆಗಳ ಬಗ್ಗೆ ವಿವರವಾಗಿ ಪ್ರಸ್ತಾಪಿಸಿದ್ದಾರೆ.

ಅಷ್ಟೇ ಅಲ್ಲದೇ, ೫೦೦ಕ್ಕೂ ಹೆಚ್ಚು ಗಿಡಮೂಲಿಕೆಗಳ ಬಗ್ಗೆ ಮಾಹಿತಿ ಮತ್ತು ಅವುಗಳ ಉಪಯೋಗಗಳ ಕುರಿತು ಚರಕ ಸಂಹಿತೆಯಲ್ಲಿ ಉಲ್ಲೇಖಿಸಿದ್ದಾರೆ. ಸುಮಾರು ಎರಡು ಸಾವಿರ ವರ್ಷಗಳ ಹಿಂದೆ ಚರಕ ಅನುಸರಿಸುತ್ತಿದ್ದ ವಿಧಾನಗಳು, ಇಂದಿಗೂ ಪ್ರಸ್ತುತವಾಗಿವೆ ಎನ್ನಲಾಗುತ್ತದೆ. ಹೀಗಾಗಿ ಚರಕ ಸಂಹಿತೆಯೂ ಇಂಗ್ಲೀಷ್, ಜರ್ಮನ್, ಚೀನಾ ಹಾಗೂ ಅರೇಬಿಕ್ ಭಾಷೆಗಳಿಗೆ ಅನುವಾದಗೊಂಡಿದೆ.

ಗ್ರಂಥ
ಚರಕ ಸಂಹಿತೆ

ಖಾಯಿಲೆಗಳ ಮಾಹಿತಿ
ಹೃದ್ರೋಗ
ಪಿತ್ತಕಾಮಾಲೆ
ಮಧುಮೇಹ
ಸಿಡುಬು
ಕುಷ್ಠ ರೋಗ
ಕ್ಷಯ
ಮಾನಸಿಕ ಖಾಯಿಲೆ

ಉಲ್ಲೇಖಗಳು

ಆಯುರ್ವೇದ ಪದ್ದತಿ
ಆಯುರ್ವೇದ ಪಂಡಿತ 
ಭಾರತೀಯ ವಿಜ್ಞಾನಿಗಳು
ಆಯುರ್ವೇದ
ರಾಂಝಣಾ

ರಾಂಝಣಾ ಆನಂದ್ ಎಲ್. ರಾಯ್ ನಿರ್ದೇಶಿಸಿದ ಮತ್ತು ಹಿಮಾನ್ಷು ಶರ್ಮಾ ಬರೆದ ೨೦೧೩ರ ಒಂದು ಭಾರತೀಯ ಪ್ರಣಯಾಧಾರಿತ ನಾಟಕೀಯ ಚಿತ್ರ. ಚಿತ್ರವನ್ನು ಇರಾಸ್ ಇಂಟರ್‍ನ್ಯಾಷನಲ್ ಲಾಂಛನದಡಿಯಲ್ಲಿ ಕ್ರಿಶಿಕಾ ಲುಲ್ಲಾ ನಿರ್ಮಿಸಿದ್ದಾರೆ. ತಮ್ಮ ಮೊದಲ ಬಾಲಿವುಡ್ ಚಿತ್ರದಲ್ಲಿ ಧನುಷ್ ನಟಿಸಿದ್ದರೆ, ಸೋನಮ್ ಕಪೂರ್ ಮತ್ತು ಅಭಯ್ ಡಿಯೋಲ್ ಮುಖ್ಯ ಪಾತ್ರಗಳಲ್ಲಿದ್ದಾರೆ.

ಉಲ್ಲೇಖಗಳು

ಚಲನಚಿತ್ರಗಳು
ಕಣ

ಭೌತಿಕ ವಿಜ್ಞಾನಗಳಲ್ಲಿ, ಕಣವು ಚಿಕ್ಕ ಸ್ಥಳೀಕರಿಸಲ್ಪಟ್ಟ ವಸ್ತು ಮತ್ತು ಇದಕ್ಕೆ ಘನ ಅಳತೆ ಅಥವಾ ದ್ರವ್ಯರಾಶಿಯಂತಹ ಹಲವು ಭೌತಿಕ ಗುಣಲಕ್ಷಣಗಳನ್ನು ಹೊಂದಿಸಬಹುದು. ಈ ಶಬ್ದದ ಅರ್ಥವು ಸಾಕಷ್ಟು ಸಾರ್ವತ್ರಿಕವಾಗಿದೆ, ಮತ್ತು ಇದನ್ನು ವಿವಿಧ ವೈಜ್ಞಾನಿಕ ಕ್ಷೇತ್ರಗಳ ಅಗತ್ಯಕ್ಕೆ ತಕ್ಕಂತೆ ಪರಿಷ್ಕರಿಸಲಾಗುತ್ತದೆ. ವಸ್ತುಗಳನ್ನು ಕಣಗಳಾಗಿ ಪರಿಗಣಿಸುವುದು ಸಂದರ್ಭದ ಗಾತ್ರದ ಮೇಲೆ ಅವಲಂಬಿಸಿದೆ; ವಸ್ತುವಿನ ಸ್ವಂತ ಗಾತ್ರವು ಚಿಕ್ಕದು ಅಥವಾ ನಗಣ್ಯವಾಗಿದ್ದರೆ, ಅಥವಾ ರೇಖಾಗಣಿತೀಯ ಗುಣಲಕ್ಷಣಗಳು ಮತ್ತು ರಚನೆ ಅಪ್ರಸ್ತುತವಾಗಿದ್ದರೆ, ಅದನ್ನು ಕಣವೆಂದು ಪರಿಗಣಿಸಬಹುದು.
ಪ್ರತಿಯೊಂದು ಘನ,ದ್ರವ ಹಾಗು ಅನಿಲದ ವಸ್ತುವಿನಲ್ಲೂ ಕಣಗಳಿರುತ್ತವೆ.

ಭೌತಶಾಸ್ತ್ರ
ಕೊಟ್ಟಿಗೆ

ಕೊಟ್ಟಿಗೆ ಎಂಬುದು ಜಾನುವಾರುಗಳನ್ನು ಕಟ್ಟಿ ಸಾಕಲು ಮಾಡಿರುವ ಒಂದು ವಸತಿ ವ್ಯವಸ್ಥೆ. ಎತ್ತು, ದನ, ಎಮ್ಮೆ, ಕುರಿಗಳಂತಹ ಪಶು ಸಾಂಗೋಪನೆಯಲ್ಲಿ ತೊಡಗಿರುವವರು, ಅವುಗಳನ್ನು ಕಟ್ಟಿ ಸಲಹುವ ತಾಣ ಕೊಟ್ಟಿಗೆಯಾಗಿದೆ. ಹಟ್ಟಿ, ದೊಡ್ಡಿ ಎಂದೂ ಇದನ್ನು ಕರೆಯುತ್ತಾರೆ.  

ಸ್ಥಳೀಯ ಹವಾಮಾನ ಮತ್ತು ಮನೆಯವರ ಆರ್ಥಿಕ ಸ್ಥಿತಿಗೆ ತಕ್ಕಂತೆ ಕೊಟ್ಟಿಗೆಯ ರೂಪು ಇರುತ್ತದೆ. ಕೊಟ್ಟಿಗೆಯ ನೆಲಹಾಸಿಗೆ ಚಪ್ಪಡಿ ಕಲ್ಲು, ಸಿಮೆಂಟ್ ಅಥವಾ ಗೊಚ್ಚು ಮಣ್ಣು ಬಳಸುವುದು ರೂಢಿ. ಹಾಗೆಯೇ ಜಾನುವಾರುಗಳನ್ನು ಮಳೆ ಮತ್ತು ಬಿಸಿಲಿನಿಂದ ರಕ್ಷಿಸಲು ಮೇಲೆ ಛಾವಣಿಯೂ, ಸುತ್ತಲೂ ಗೋಡೆಯೂ ಇರುತ್ತದೆ. ಗೋಡೆಯ ಬದಲಿಗೆ ಕೆಲ ಭಾಗಗಳಲ್ಲಿ ಬಿದಿರನ ತಡಿಕೆ ನಿರ್ಮಿಸುವುದೂ ಇದೆ.  ಜಾನುವಾರುಗಳನ್ನು ಕಟ್ಟಿ ಹಾಕಲು ಕೊಟ್ಟಿಗೆಯಲ್ಲಿ ಅಲ್ಲಲ್ಲಿ ಕಂಬ ಅಥವಾ ಕಬ್ಬಿಣದ ಕೊಂಡಿಗಳನ್ನು ಇರಿಸಲಾಗಿರುತ್ತದೆ. ಈ ಕಂಬ ಅಥವಾ ಕೊಂಡಿಗೆ ಜಾನುವಾರುಗಳನ್ನು ಕಣ್ಣಿಯ ಮೂಲಕ ಬಂಧಿಸಲಾಗುತ್ತದೆ. ಕಟ್ಟಿಹಾಕಿದ ಜಾನುವಾರುಗಳ ಮೂತ್ರವು ಸಾಗಿ ಹೊರಗೆ ಹೋಗುವಂತೆ ಕೊಟ್ಟಿಗೆಯಲ್ಲಿ ಒಂದು ಓಣಿ ಇರುತ್ತದೆ. ಜಾನುವಾರುಗಳ ಮೇವು ಹಾಗೂ ಹಿಂಡಿಯಂತಹ ತಿನಿಸುಗಳನ್ನು ಸಂಗ್ರಹಿಸಿಡಲೂ ಕೊಟ್ಟಿಗೆಯಲ್ಲಿ ಸ್ಥಳ ಕಲ್ಪಿಸಲಾಗಿರುತ್ತದೆ.

ಕೊಟ್ಟಿಗೆಯ ನೆಲಹಾಸಿಗೆ ಸೊಪ್ಪು ಅಥವಾ ಒಣ ಹುಲ್ಲು ಹಾಸುವ ಪದ್ಧತಿ ಕೆಲ ಭಾಗಗಳಲ್ಲಿ ಇದೆ. ಪ್ರತಿ ದಿನ ಕೊಟ್ಟಿಗೆಯನ್ನು ಶುಚಿಗೊಳಿಸುವ ಮುನ್ನ ಈ ಸೊಪ್ಪು ಅಥವಾ ಒಣ ಹುಲ್ಲನ್ನು ಬಾಚಿ ಗೊಬ್ಬರದ ಗುಂಡಿಗೆ ಹಾಕುವುದರ ಮೂಲಕ ಜಾನುವಾರುಗಳ ಸಗಣಿ ಮತ್ತು ಮೂತ್ರಗಳಲ್ಲಿರುವ ಸಾರವು ನಷ್ಟವಾಗದಂತೆ ತಡೆಯುವುದು ಹಾಗೂ ಜಾನುವಾರುಗಳಿಗೆ ಮಲಗಲು ಮೆತ್ತನೆಯ, ಸುಖಕರವಾದ ನೆಲ ಒದಗಿಸುವುದು ಇದರ ಉದ್ದೇಶವಾಗಿದೆ. 

ಸಾಮಾನ್ಯವಾಗಿ ಹಳ್ಳಿವಾಸಿಗಳಲ್ಲಿ ಕೊಟ್ಟಿಗೆಯು ಮನೆಯ ಅವಿಭಾಜ್ಯ ಅಂಗವೇ ಆಗಿರುತ್ತದೆ. ಪಶು ಸಾಂಗೋಪನೆಯ ಭಾಗಗಳಾಗಿರುವ ಹಾಲು ಕರೆಯುವುದು, ಜಾನುವಾರುಗಳಿಗೆ ಮೇವು-ತಿಂಡಿ-ನೀರು ಒದಗಿಸುವುದು, ಜಾನುವಾರುಗಳಿಗೆ ಸ್ನಾನ ಮಾಡಿಸುವುದು, ಕೊಟ್ಟಿಗೆಗೆ ಸೊಪ್ಪು ಹಾಸುವುದು, ಕೊಟ್ಟಿಗೆಯನ್ನು ಪ್ರತಿದಿನ ಶುಚಿಗೊಳಿಸುವುದು ಇವೆಲ್ಲ ಕೊಟ್ಟಿಗೆಗೆ ಹೊಂದಿಕೊಂಡಂತೆ ನಡೆಯುವ ಕಾರ್ಯಗಳು.

ಆಕರಗಳು: 

ಕೃಷಿ
ಮೊದಲನೆಯ ಭಾಸ್ಕರ



ಜೀವನ
ಮೊದಲನೆಯ ಭಾಸ್ಕರ ಒಬ್ಬ ಪ್ರಖ್ಯಾತ ಗಣಿತ ಪಂಡಿತ. ಏಳನೇ ಶತಮಾನದಲ್ಲಿ ಭಾರತ ಕಂಡ ಪ್ರಸಿದ್ಧ ಗಣಿತ ವಿಜ್ಞಾನಿ ಈತ. ಈತನ ಕಾಲದಲ್ಲಿ ಜನರು ತೆರಿಗೆ, ಸಾಲ, ಬಡ್ಡಿ, ಮೊದಲಾದ ಗಣಿತ ಸಮಸ್ಯೆಗಳನ್ನ ಬಿಡಿಸಲು ಬಹಳ ಕಷ್ಟ ಪಡುತ್ತಿದ್ದರು. ಹೀಗಾಗಿ ಹೊಸ ಮಾದರಿಯ ಲೆಕ್ಕಾಚಾರದ ಆವಿಷ್ಕಾರದ ಅಗತ್ಯವಿತ್ತು. ಅಂತಹ ಕಠಿಣ ಪರಿಸ್ಥಿತಿಯಲ್ಲಿ ಜಗತ್ತಿಗೇ ಹೊಸ ಗಣಿತ ಪದ್ದತಿ ನೀಡಿದ ಕೀರ್ತಿ ಮೊದಲನೇ ಭಾಸ್ಕರನಿಗೆ ಸಲ್ಲುತ್ತದೆ. ಈತ ಗಣಿತವನ್ನ ಸರಳಗೊಳಿಸಿದ ಎಂದು ತಿಳಿದು ಬರುತ್ತದೆ.

ಸಾಧನೆ
ಈತ ಬರೆದ ಹಲವು ಗಣಿತ ಪುಸ್ತಕಗಳು ಮುಂದೆ ಹಲವು ಗಣಿತ ಪಂಡಿತರಿಗೆ ಉಪಯೋಗವಾಯಿತು. ಎಂಟನೇ ಶತಮಾನದಲ್ಲಿ ಈತ ರಚಿಸಿದ ಪುಸ್ತಕಗಳು ಬಹು ಬೇಡಿಕೆಯನ್ನ ಪಡೆದುವು. ಆಗಿನ ಕಾಲದಲ್ಲಿ ಉನ್ನತ ವಿದ್ಯಾಭ್ಯಾಸಕ್ಕೆಂದು ಬಾಗ್ದಾದ್ ತೆರಳುತ್ತಿದ್ದ ಭಾರತೀಯ ಗಣಿತ ವಿಜ್ಞಾನಿಗಳೆಲ್ಲ ಮೊದಲನೇ ಭಾಸ್ಕರ ರಚಿಸಿದ ಪುಸ್ತಕಗಳನ್ನೆಲ್ಲ ತಮ್ಮೊಂದಿಗೆ ಕೊಂಡೊಯ್ಯುತ್ತಿದ್ದರು ಎಂದು ತಿಳಿದುಬಂದಿದೆ.

ಮೊದಲನೆಯ ಭಾಸ್ಕರನಿಗೆ ಗೌರವ ಸೂಚಕವಾಗಿ ಭಾರತ ಸರ್ಕಾರ ೧೯೭೯ ಜೂನ್ ೭ ರಂದು ಉಡಾಯಿಸಿದ ಎರಡನೇ ಕೃತಕ ಭೂ ಉಪಗ್ರಹಕ್ಕೆ ಈತನ ಹೆಸರಿಟ್ಟು ಗೌರವ ಸೂಚಿಸಿದೆ.

ಉಲ್ಲೇಖಗಳು

ಗಣಿತ ಪಂಡಿತ
ಭಾರತೀಯ ವಿಜ್ಞಾನಿಗಳು 
ಖಗೋಳ ಶಾಸ್ತ್ರಜ್ಞ 
ಭಾರತೀಯ ಗಣಿತಜ್ಞರು
ಭಾರತದ ವಿಜ್ಞಾನಿಗಳು
ಜೈನ ಅಂತರಾಷ್ಟ್ರೀಯ ಶಾಲೆ, ಬಿಜಾಪುರ

ಜೈನ ಅಂತರಾಷ್ಟ್ರೀಯ ಶಾಲೆಯು ಬಿಜಾಪುರ ನಗರದಲ್ಲಿ ೨೦೧೩ರಲ್ಲಿ ಸ್ಥಾಪಿತವಾಗಿದೆ.

ಶೈಕ್ಷಣಿಕ ಸಂಸ್ಥೆಗಳು
ಆತಂಕ

ಆತಂಕ ಶಬ್ದದ ಇತರ ಬಳಕೆಗಳಿಗಾಗಿ ಆತಂಕ (ದ್ವಂದ್ವ ನಿವಾರಣೆ) ನೋಡಿ.

ಆತಂಕವು ಆಂತರಿಕ ಕ್ಷೋಭೆಯ ಒಂದು ಅಹಿತಕರ ಸ್ಥಿತಿ, ಹಲವುವೇಳೆ, ಶತಪಥ ತಿರುಗುವುದು,  ದೈಹಿಕ ಬೇನೆಗಳು ಮತ್ತು ಆಲೋಚನೆಗಳಂತಹ ತಳಮಳದ ವರ್ತನೆ ಜೊತೆಗೂಡಿರುತ್ತದೆ. ಅದು, ಸನ್ನಿಹಿತ ಸಾವಿನ ಭಾವನೆಯಂತಹ, ಸಂಭವಿಸುವುದು ಅಸಾಧ್ಯವಾದ ಯಾವುದಾದರ ಬಗ್ಗೆಯೊ ದಿಗಿಲಿನ ವೈಯಕ್ತಿಕ ಅಹಿತಕರ ಭಾವನೆಗಳು. ಆತಂಕ ಮತ್ತು ಭಯ ಒಂದೇ ಅಲ್ಲ, ಭಯದ ಅನುಭವ ವಾಸ್ತವಿಕವಾಗಿ ಬೆದರಿಸುವ ಯಾವುದಾದರ ಬಗ್ಗೆಯೊ ಆದರೆ, ಆತಂಕವು ಅವಾಸ್ತವಿಕ ಭಯ, ಚಿಂತೆ, ಮತ್ತು ಇರುಸುಮುರುಸಿನ ಭಾವನೆ, ಸಾಧಾರಣವಾಗಿ ಸಾಮಾನ್ಯೀಕರಿಸಿದ ಮತ್ತು ಅಕೇಂದ್ರೀಕೃತ.

ಭಾವನೆಗಳು
ಮನೋವಿಜ್ಞಾನ
ಎಂ. ಟಿ. ವಿ. ಆಚಾರ್ಯ

ಎಂ. ಟಿ. ವಿ. ಆಚಾರ್ಯ (ಜುಲೈ ೨೦, ೧೯೨೦ - ೧೯೯೨) ಮೈಸೂರು ಶೈಲಿಯ ಮಹಾನ ಚಿತ್ರಕಲಾವಿದರೆನಿಸಿದ್ದು, ಚಂದಮಾಮ ಪತ್ರಿಕೆಯಲ್ಲಿನ ತಮ್ಮ ಸುಂದರ ವರ್ಣಚಿತ್ರಗಳಿಂದ 'ಚಂದಾಮಾಮ ಆಚಾರ್ಯರೆಂದೇ ಮನೆಮಾತಾಗಿದ್ದವರು
ಚಂದಮಾಮ ಎಂದರೆ ಮೊದಲು ನೆನಪಾಗುವುದು ಅದರಲ್ಲಿನ ಸುಂದರ ಚಿತ್ರಗಳು ಮತ್ತು ಮೋಹಕ ಕಥೆಗಳು.  ಇಪ್ಪತ್ತನೆಯ ಶತಮಾನದ ದ್ವಿತೀಯ ಭಾಗದಲ್ಲಿ  ಈ ಚಂದಮಾಮ ಓದದೆ, ಅದರಲ್ಲಿನ ಕಥೆ ಕೇಳದೆ, ಅದರಲ್ಲಿನ ಚಿತ್ರಗಳನ್ನು ನೋಡದ ಮಕ್ಕಳೇ ಇರಲಿಲ್ಲ.  ಚಂದಮಾಮದ ನೆನಪನ್ನು  ಮುದವಾಗಿ ಉಳಿಸಿರುವ ವರ್ಣ ಚಿತ್ರಗಳಲ್ಲಿ  ಕನ್ನಡಿಗರಾದ ಎಂ. ಟಿ. ವಿ. ಆಚಾರ್ಯರ ಕೊಡುಗೆಯೂ ಪ್ರಧಾನವಾದುದು.

ಜೀವನ
ಚಂದಮಾಮ ಆಚಾರ್ಯರೆಂದೇ ಪ್ರಖ್ಯಾತರಾಗಿದ್ದ ಎಂ.ಟಿ. ವಿ. ಆಚಾರ್ಯರು ಜನಿಸಿದ ದಿನ ಜುಲೈ ೨೦, ೧೯೨೦.  ವಿದ್ಯಾರ್ಥಿ ದೆಸೆಯಲ್ಲಿದ್ದಾಗಲೇ ಆಚಾರ್ಯರ ಚಿತ್ರಗಳು ಮೈಸೂರು ದಸರಾ ಪ್ರದರ್ಶನ ಸಂದರ್ಭದಲ್ಲಿ ಬಹುಮಾನ ಗಳಿಸುತ್ತಿದ್ದವು.  ಆಚಾರ್ಯರು ಕೆಲವು ಕಾಲ ಬೆಂಗಳೂರಿನ ಎಚ್.ಎ.ಎಲ್ ಸಂಸ್ಥೆಯಲ್ಲಿ ಕಾರ್ಯನಿರ್ವಹಿಸುತ್ತಿದ್ದರು.

ಚಂದಮಾಮ ಆಚಾರ್ಯ
೧೯೪೫ರ ವರ್ಷದಲ್ಲಿ ಅವರ ಚಿತ್ರ ಪ್ರದರ್ಶನವು ಚೆನ್ನೈನಲ್ಲಿ ಏರ್ಪಾಡಾಗಿತ್ತು.  ಆ ಖ್ಯಾತಿ ಅವರನ್ನು ೧೯೪೭ರ ವರ್ಷದಲ್ಲಿ ಆ ಕಾಲದಲ್ಲಿ ತಮಿಳಿನಲ್ಲಿ ಮಾತ್ರ ಪ್ರಸಾರವಾಗುತ್ತಿದ್ದ  ‘ಚಂದಮಾಮ’ ಮಾಸಪತ್ರಿಕೆಗೆ ಕರೆದು ತಂದಿತು.  ಮುಂದೆ ಅವರು ಕನ್ನಡ ಚಂದಮಾಮ ಅವತರಣಿಕೆ ಪ್ರಾರಂಭಗೊಂಡಾಗ ಅದರ ಸಂಪಾದಕರಾದರು.  ಚಂದಮಾಮ ಪತ್ರಿಕೆಗಾಗಿ ಆಚಾರ್ಯ ಮತ್ತು  (ವಿಕ್ರಂ ಬೇತಾಳ ಚಿತ್ರ ಖ್ಯಾತಿಯ) ಶಂಕರ್  ಅವರುಗಳು ಬಹಳಷ್ಟು ಪ್ರಖ್ಯಾತ ಚಿತ್ರಗಳನ್ನು ಮೂಡಿಸುತ್ತಿದ್ದರು.

ತಾಯಿ ನಾಡು ಪತ್ರಿಕೆಯಲ್ಲಿ
ಎಂ. ಟಿ. ವಿ. ಆಚಾರ್ಯರು ೧೯೬೩ರಿಂದ ೧೯೬೫ರ ವರ್ಷಗಳಲ್ಲಿ ‘ತಾಯಿ ನಾಡು’ ಪತ್ರಿಕೆಯ ಕಲಾ ನಿರ್ದೇಶಕರಾಗಿ ಕಾರ್ಯ ನಿರ್ವಹಿಸಿದರು.

ಆಚಾರ್ಯ ಚಿತ್ರಕಲಾ ಭವನ
ಮುಂದೆ ಆಚಾರ್ಯರು ‘ಆಚಾರ್ಯ ಚಿತ್ರಕಲಾ ಭವನ’ ಎಂಬ ಅಂಚೆಯ ಮೂಲಕ ಕಲಾ ಶಿಕ್ಷಣವನ್ನು ನೀಡುವ ಶಾಲೆಯನ್ನು ಪ್ರಾರಂಭಿಸಿ ಸಹಸ್ರಾರು ಜನರಿಗೆ ಚಿತ್ರಕಲೆಯಲ್ಲಿ ಆಸಕ್ತಿ ಮೂಡಲು ಪ್ರೇರಕರೂ  ಮಾರ್ಗದರ್ಶಿಗಳೂ ಆದರು.

ವಿದಾಯ
ಈ ಕಲಾಚಾರ್ಯ ಎಂ.ಟಿ.ವಿ. ಆಚಾರ್ಯರು ೧೯೯೨ರ ವರ್ಷದಲ್ಲಿ ಈ ಲೋಕವನ್ನಗಲಿದರು.
 1992 ನಿಥನ
 ಚಿತ್ರಕಲೆ
 ಚಿತ್ರಕಲಾವಿದರು
ಪದ್ಮಾ ಕೃಷ್ಣಮೂರ್ತಿ

ಪದ್ಮಾ ಕೃಷ್ಣಮೂರ್ತಿಯವರು  ಕರ್ನಾಟಕ ರಾಜ್ಯದ ಶಿವಮೊಗ್ಗ ಜಿಲ್ಲೆಯ ಸೊರಬ ತಾಲ್ಲೂಕ್ ಬನದಕೊಪ್ಪ ದ ತಂಬರಸಿ ಸುಬ್ಬರಾಯರು ಮತ್ತು ಲಕ್ಷ್ಮೀ ಇವರ ಮಗಳಾಗಿ ೨೬/೧೨/೧೯೫೯ರಲ್ಲಿ ಜನಿಸಿದರು. ಪ್ರಸ್ತುತ ತುಮಕೂರಿನಲ್ಲಿ ನೆಲೆಸಿರುವ ಇವರು ಅಂಚೆ ಕಚೇರಿಯಲ್ಲಿ ಉದ್ಯೋಗದಲ್ಲಿದ್ದಾರೆ.ಪತಿ ಕೃಷ್ಣಮೂರ್ತಿ ವಕೀಲರಾಗಿ ಸೇವೆ ಸಲ್ಲಿಸುತಿದ್ದಾರೆ.ಪದ್ಮಾ ಕೃಷ್ಣಮೂರ್ತಿಯವರು ಬಿ.ಕಾಂ., ಎಂ.ಎ., ಎಲ್ಎಲ್ ಬಿ. ಪದವಿಧರೆಯಾಗಿದ್ದಾರೆ. ಸಾಗರ ತಾಲ್ಲೂಕ್ ಅರೆಹದ ಗ್ರಾಮದ ವಕೀಲ ಕೃಷ್ಣಮೂರ್ತಿಯವರ ಪತ್ನಿಯಾಗಿದ್ದು ತುಮಕೂರಿನಲ್ಲಿ ನೆಲೆಸಿರುತ್ತಾರೆ. ಇವರ ಮಗಳು ಕೃಪಾ ಕೂಡ ಲೇಖಕಿಯಾಗಿದ್ದು ಬಿ. ಇ., ವಿದ್ಯಾರ್ಥಿನಿಯಾಗಿದ್ದಾಳೆ. ಪದ್ಮಾರವರು ಕನ್ನಡ ಸಾಹಿತಿಗಳಾಗಿದ್ದು ಅನೇಕ  ಕೃತಿಗಳನ್ನು ರಚಿಸಿದ್ದು ಅವು ಈ ಕೆಳಗಿನಂತಿದೆ.

ರಚಿಸಿದ್ದ ಕೃತಿಗಳು
 ಹೂದೋಟ' : ಹನಿಗವನ ಸಂಕಲ
 ಪುಟ್ಟ ಪುಟ್ಟ ಹೆಜ್ಜೆಗಳು : ಮಿನಿ ಕಥಾ ಸಂಕಲನ
 ಶಬ್ದ: ಕವನ ಸಂಕಲನ
 ಮಕ್ಕಳ ಮನೆ: ಮಕ್ಕಳ ಕವನಗಳು
 ಪೌಳಿ ಶಂಕರಾನಂದಪ್ಪ: ವ್ಯಕ್ತಿ ಚಿತ್ರಣ
 ಉಂಡಾಡಿ ಗುಂಡ : ಶಿಶು ಸಾಹಿತ್ಯ
 ಅಂಚೆ ಒಂದು ಇಣುಕು ನೋಟ: ತುಮಕೂರು ಅಂಚೆ ವ್ಯವಸ್ಥೆ ಮತ್ತು ಸೇವೆ
 ನೂತನ ನುಡಿಗಟ್ಟುಗಳು: (ಪದ್ಮೋಕ್ತಿ) ೨೦೧ ಆಧುನಿಕ ಗಾದೆಗಳು
 ಡಾ|| ಶ್ಯಾಮಲಾ ಜಿ. ಭಾವೆ: ಸಂಗೀತ ವಿದೂಷಿ ಜೀವನ ಚರಿತ್ರೆ

ಪ್ರಶಸ್ತಿಗಳು ಮತ್ತು ಸಂದ ಗೌರವಗಳು

೧. ಹೂದೋಟ: ಕಾಸರಗೋಡಿನ ಕರಾವಳಿ  ಸಾಂಸ್ಕೃತಿಕ  ಪ್ರತಿಷ್ಠಾನ  ಕಾವ್ಯ ಪ್ರಶಸ್ತಿ 

೨. ಮಕ್ಕಳ ಮನೆ: ಕನ್ನಡ ಸಾಹಿತ್ಯ ಪರಿಷತ್-೨೦೦೮ರ ಮಕ್ಕಳ ಸಾಹಿತ್ಯಕ್ಕೆ ಮೀಸಲಾದ ದಿ|| ಹೆಚ್ ಕರಿಯಣ್ಣ ದತ್ತಿ ಪ್ರಶಸ್ತಿ

೩. ಶಬ್ದ: ಪ್ರೊ|| ಎಚ್ಚೆಸ್ಕೆ ನೆನಪಿನ ರಾಜ್ಯ ಮಟ್ಟದ ಕಾವ್ಯ ಪ್ರಶಸ್ತಿ ( ಗ್ರಾಮಾಂತರ ಬುದ್ಧಿಜೀವಿಗಳ ಬಳಗ , ಕೆ ಆರ್ ನಗರ ಟೌನ್ ಮೈಸೂರು ಜಿಲ್ಲೆ ಇವರಿಂದ)

೪. ಸಾಹಿತ್ಯ ಸರಸ್ವತಿ ಪ್ರಶಸ್ತಿ: ತುಮಕೂರಿನ ಬಿಂಬ ಪತ್ರಿಕೆ ವತಿಯಿಂದ

೫. ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ: ಕೊರಟಗೆರೆ ತಾಲ್ಲೂಕ್ ೫೩ನೇ 'ಕನ್ನಡ ರಾಜ್ಯೋತ್ಸವ' ದಂದು ಸಾಹಿತ್ಯ ಕ್ಷೇತ್ರಕ್ಕೆ ಮೀಸಲಾದ ಗೌರವ

೬. ವಿದ್ವತ್ ಸನ್ಮಾನ: ಶ್ರೀ ಅಖಿಲ ಹವ್ಯಕ ಮಹಾಸಭಾ- ಬೆಂಗಳೂರು ಇವರಿಂದ ೨೦೦೯ರ ಸಾಹಿತ್ಯ ಕ್ಷೇತ್ರಕ್ಕೆ ಮೀಸಲಾದ ಗೌರವ

೭. ಚುಟುಕು ಕವಿ ಶ್ರೀ ಪ್ರಶಸ್ತಿ: ಚುಟುಕು ಬ್ರಹ್ಮ ದಿನಕರ ದೇಸಾಯಿ ಇವರ ಸವಿ ನೆನಪಿಗಾಗಿ ಚುಟುಕು ಸಾಹಿತ್ಯ ಪರಿಷತ್ ದಾವಣಗೆರೆ ಜಿಲ್ಲಾ ಘಟಕ ಇವರಿಂದ

೮. ಕಾವ್ಯಶ್ರೀ ಪುರಸ್ಕಾರ: ಸಿರಿಗನ್ನಡ ವೇದಿಕೆ ಮಂಡ್ಯ ಇವರಿಂದ

೯. ಶ್ರೀ ಸ್ವರೂಪಾನಂದ ಟಿ . ಸೊಣ್ಣಪ್ಪ ಪ್ರಶಸ್ತಿ: ಶ್ರೀ ಭುವನೇಶ್ವರಿ ಕನ್ನಡ ಸಂಘ ಮಾಲೂರು ಕೋಲಾರ ಜಿಲ್ಲೆ ಇವರಿಂದ

೧೦. ಸಾಹಿತ್ಯ ರತ್ನ ಪ್ರಶಸ್ತಿ: ಕವಿತಾ ಕೃಷ್ಣ ಸಾಹಿತ್ಯ ಮಂದಿರ ಕ್ಯಾತ್ಸಂದ್ರ ತುಮಕೂರು ಜಿಲ್ಲೆ ಇವರಿಂದ

೧೧. ಕಾವ್ಯಶ್ರೀ ಪುರಸ್ಕಾರ: ಜೀಶಂಪ ವೇದಿಕೆ ಮತ್ತು ಕನ್ನಂಬಾಡಿ ಪ್ರತಿಕೆ,ಮಂಡ್ಯ ಇವರಿಂದ

೧೨. ಕರ್ನಾಟಕ ಚೇತನ ರಾಜ್ಯ ಪ್ರಶಸ್ತಿ: ಸುರ್ವೆ ಕಲ್ಚರಲ್ ಅಕಾಡೆಮಿ ಮತ್ತು ಸರ್ ಎಂ.ವಿಶ್ವೇಶ್ವರಯ್ಯ  ಪ್ರತಿಷ್ಠಾನ ಬೆಂಗಳೂರು ಇವರ ವತಿಯಿಂದ.
</poem>

ಕನ್ನಡ ಸಾಹಿತಿಗಳು
ಎನ್. ಅಪರ್ಣಾ

ಅಚ್ಚಕನ್ನಡವನ್ನು ಸ್ವಚ್ಛವಾಗಿ ಆಡುವ ಕಲಾವಿದೆಯೆಂದು  ಅಪರ್ಣಾರು ಗುರುತಿಸಲ್ಪಟ್ಟಿದ್ದಾರೆ. ರೇಡಿಯೋ ಮತ್ತು ಕಿರುತೆರೆಯ ಕಲಾವಿದೆಯಾಗಿ ತಮ್ಮ ವೃತ್ತಿಜೀವನ ಆರಂಭವಾಯಿತು. ಕನ್ನಡ ಟೆಲಿವಿಶನ್ ನಲ್ಲಿ ಅಚ್ಚುಕಟ್ಟಾಗಿ ಕಾರ್ಯಕ್ರಮಗಳನ್ನು ನಡೆಸಿಕೊಡುವ ನಿರೂಪಕಿಯಾಗಿ  ಎನ್. ಅಪರ್ಣಾ ಬಹಳ ಯಶಸ್ವಿಯಾಗಿದ್ದಾರೆ. ಕನ್ನಡ ಟೆಲಿವಿಶನ್ ನ ಎಳವೆಯ ದಿವಸಗಳಿಂದ ಇಂದಿನವರೆಗೆ ಕಾರ್ಯಕ್ರಮಗಳನ್ನು ನಿರೂಪಿಸುತ್ತಾ ಕಿರುತೆರೆಯನ್ನು ಬೆಳೆಸಿ ತಾವೂ ಬೆಳೆದ ವ್ಯಕ್ತಿ.  ನಿರೂಪಣೆಗೆ ಒಂದು ಬದ್ಧತೆ ಇದೆ. ಅದೊಂದು ಕಲೆ. ನಿರೂಪಣೆಯ  ಸಮಯದಲ್ಲಿ  ಕಂಠವನ್ನು  ಸರಿಯಾಗಿ ಅಳವಡಿಸಿಕೊಳ್ಳಬೇಕು. ಕಲಾವಿದರ ಬಗ್ಗೆ ವಿಪರೀತ ಹೊಗಳಿಕೆ ಸಲ್ಲದು. ಸಭಾ ಮರ್ಯಾದೆ ಕಾಪಾಡಬೇಕು ಭಾರತೀಯ ಸಂಸ್ಕೃತಿಯನ್ನು ಪ್ರತಿನಿಧಿಸುವ ಆಧುನಿಕ  ಆದರೆ  ಸಭ್ಯ ಉಡುಪು ಧರಿಸುವುದು ಅತಿಮುಖ್ಯ..

ಪರಿವಾರ
ತಂದೆ, ಕೆ.ಎಸ್.ನಾರಾಯಣ ಸ್ವಾಮಿ, ಪತ್ರಕರ್ತರು. ಪತಿ, ನಾಗರಾಜ ವಸ್ತಾರೆ. ಬಾಲ್ಯದಿಂದ ಸರಳ, ಸಹಜ ಕನ್ನಡ ಭಾಷಾ ಶೈಲಿಯ  ಪತ್ರಿಕೆಗಳನ್ನು ಓದುತ್ತಾ ಬಂದಿದ್ದಾರೆ.

ನಿರೂಪಕಿಯಾಗಿ
ನಿರೂಪಣೆ ಆವರಿಗೆ ಬಹು ಪ್ರಿಯ. ಅದೊಂದು ಕಲೆ . ಕೆಲವು ಅರ್ಹತೆಗಳು ನಿರೂಪಕರಿಗೆ ಬೇಕು. ಔಚಿತ್ಯಪ್ರಜ್ಞೆ,  ಸಮಾರಂಭದ ಮಹತ್ವ,, ಅತಿಥಿಗಳಿಗೆ ಹೆಚ್ಚು ಮಾತಾಡಲು ಅವಕಾಶಕೊಡುವ ಜಾಣ್ಮೆ, ಹಾಗೂ ಅರ್ನಿವಾರ್ಯತೆ, ವಿಷಯಗಳು  ಪುನರಾವರ್ತನೆಯಾಗದ ಹಾಗೆ ನಿಗವಹಿಸುವುದು ಇತ್ಯಾದಿ. ಆಗಲೇ ಸಭಿಕರು ಚೆನ್ನಾಗಿ ಗ್ರಹಿಸಿರುವ ಮಾತನ್ನು ಪದೇ ಪದೇ ಒತ್ತಿಹೇಳುವುದನ್ನು ಮಾಡಬಾರದು. ನಿರಂತರ ಅಧ್ಯಯನ ಶೀಲತೆ, ಅಗತ್ಯ...ಪ್ರಥಮ ಪುರುಷ ಬಳಕೆಯನ್ನು  ಜನ ಇಷ್ಟಪಡುವುದಿಲ್ಲ.

ಅಭಿನಯದಲ್ಲಿ ತಮ್ಮ ಛಾಪು ಕೊಟ್ಟಿದ್ದಾರೆ
ಇದುವರೆಗೆ ಸುಮಾರು ಒಂದೂವರೆ ಸಾವಿರಕ್ಕೂ ಹೆಚ್ಚು ಟಿವಿಯೇತರ (ದೇಖಾವೆ )ಶೋಗಳನ್ನು ನಿರ್ವಹಿಸಿದ ಪ್ರತಿಭಾವಂತೆ.  ಸನ್. ೨೦೦೪ ರಲ್ಲಿ ಮತ್ತೆ ಅಭಿನಯದೆಡೆಗೆ ಗಮನ ಹರಿಸಿ ಜನಪ್ರಿಯ ಧಾರಾವಾಹಿ   'ಮುಕ್ತ ಮುಕ್ತ'ದ  ಮನೆಮಾತಾದರು. ಕಣಗಾಲ್ ಪುಟ್ಟಣ್ಣರವರ ಚಿತ್ರ 'ಮಸಣದ ಹೂ' ಎಂಬ ಕನ್ನಡ ಚಲನಚಿತ್ರದ ಮೂಲಕವೇ ನಾಯಕಿಯ ಪಾತ್ರದಲ್ಲಿ ಅವರು  ರಂಗಪ್ರವೇಶ ಮಾಡಿದರು. ಚಿಕ್ಕ ತೆರೆ, ದೊಡ್ಡ ತೆರೆಗಳಲ್ಲಿ ಅವುಗಳದೇ ಆದ ಆದ್ಯತೆಗಳಿವೆ. ಸೃಜನಶೀಲತೆಯ ಅನಿವಾರ್ಯತೆ ಎರಡೂ ಕ್ಷೇತ್ರಗಳಲ್ಲಿ ಅನಿವಾರ್ಯ.ಧಾರಾವಾಹಿ,'ಮುಕ್ತ ಮುಕ್ತ'ದ ಶೀಲಾ ಪ್ರಸಾದ್, 'ಪ್ರೀತಿ ಇಲ್ಲದ ಮೇಲೆ' , 'ಪಲ್ಲವಿ', (ಅನಂತ್ ನಾಗ್ ಮಗಳು) ಝೀವಾಹಿನಿಯ  'ಜೋಗುಳ'ದ ಪ್ರಧಾನ ಭೂಮಿಕೆಯಲ್ಲಿ  ಪದ್ಮ ಳಾಗಿ, 'ಶುಭಮಂಗಳ'ದ ನಮ್ರತಾ ಸೇರಿದಂತೆ, ಹಲವಾರು ಪಾತ್ರಗಳಲ್ಲಿ ಜನಪ್ರಿಯತೆ ಗಳಿಸಿದ್ದಾರೆ.

ಬಿಗ್ ಬಾಸ್ ನಲ್ಲಿ ಭಾಗವಹಿಸಿದರು
'ಬಿಗ್ ಬಾಸ್ 'ನಲ್ಲಿ ಎನ್. ಅಪರ್ಣಾರವರು, ಟಿ.ವಿ.ಧಾರಾವಾಹಿ ಕ್ಷೇತ್ರವನ್ನು ಪ್ರತಿನಿಧಿಸಿದರು. ಅನುಶ್ರೀ ಟಿವಿ ಕಾರ್ಯಕ್ರಮಗಳಲ್ಲಿ ಭಾಗವಹಿಸಿದ ನಿರೂಪಕಿಯರು ಇದ್ದರು. ಸಿನಿಮಾ ಗ್ಲಾಮರ್ ಲೋಕದ ವನಿತೆಯರು ಹೆಚ್ಚಾಗಿದ್ದರು.

ಅಂಕಣಕಾರ್ತಿಯಾಗಿ
 'ಕನ್ನಡ ಪ್ರಭ ಪತ್ರಿಕೆಯ ಸಾಪ್ತಾಹಿಕದ 'ಸಖೀಗೀತದ ಅಂಕಣ ಕಾರ್ತಿ'

ಪ್ರಶಸ್ತಿಗಳು
 'ಜೋಗುಳಾ ಧಾರಾವಾಹಿ'ಯ ಪ್ರಧಾನ ಭೂಮಿಕೆಯಲ್ಲಿ ಪದ್ಮಳಾಗಿ ನಟಿಸಿದ ಎನ್. ಅಪರ್ಣಾರಿಗೆ ಪ್ರಶಸ್ತಿ ದೊರೆಯಿತು.
 'ಪ್ರೀತಿಯಿಲ್ಲದ ಮೇಲೆ ಧಾರಾವಾಹಿ'ಯ ಪಲ್ಲವಿ ಪಾತ್ರಕ್ಕೆ  ಶ್ರೇಷ್ಠ ನಟಿ  ಪ್ರಶಸ್ತಿ ದೊರೆಯಿತು.
 ಝೀ ವಾಹಿನಿಯಿಂದ ನಿರೂಪಣೆಗಾಗಿ ಅತ್ಯುತ್ತಮ ಪ್ರಶಸ್ತಿ
 ಕಿರುತೆರೆಯ ಮಾಧ್ಯಮದಲ್ಲಿ ಈವರೆಗೆ ಮಾಡಿದ ಕೆಲಸವನ್ನು ಗಮನಿಸಿ ಸರ್ವೋಚ್ಚ ಪ್ರಶಸ್ತಿ

ನೋಡಿ
ಕಿರುತೆರೆ
ಬಿಗ್‌ಬಾಸ್‌ ಕಾಲೆಳೆದ ಮೀಮ್‌;29 Jan, 2017

ಉಲ್ಲೇಖ
ಕಿರುತೆರೆಯ ಕನ್ನಡ ನಟಿ
ಕನ್ನಡ ನಿರೂಪಕಿ
ನಟಿ
ಕನ್ನಡ ನಟಿ
ಎವಾಂಜಲಿಸ್ಟ ಟೊರಿಚೆಲ್ಲಿ



ಜೀವನ
ಎವಾಂಜಲಿಸ್ಟ ಟೊರಿಚೆಲ್ಲಿ ಇಟಲಿಯ ಪ್ರಖ್ಯಾತ ಭೌತವಿಜ್ಞಾನಿ. ಇವರು ಕ್ರಿ.ಶ. ೧೬೦೮ರ ಅಕ್ಟೋಬರ್ ೧೫ರಂದು  ರೋಮ್ ನಲ್ಲಿ ಜನಿಸಿದರು. ಇವರು ಪಾದರಸದ ವಾಯುಭಾರ ಮಾಪಕವನ್ನು ಕಂಡುಹಿಡಿದರು.ಇವರು ಯಾವುದೇ ವಿಶ್ವವಿದ್ಯಾಲಯದಲ್ಲಿ ಸೇರಿ ಪದವಿ ಪಡೆದರೆಂಬ ಪುರಾವೆಗಳಿಲ್ಲಿವರ ಗುರುಗಳು ಕಾಸ್ಟೆಲ್ಲಿ.೧೬೪೭ರ ಅಕ್ಟೋಬರ್ ೨೫ ರಂದು ಫ್ಲೊರೆನ್ಸ್ ನಲ್ಲಿ ನಿಧನರಾದರು.

ಸಾಧನೆ
ಇವರ ಪ್ರಮುಖ ಸಾಧನೆಯೆಂದರೆ, ಕ್ರಿ.ಶ. ೧೬೪೦ ರಲ್ಲೇ ಅನೇಕ ಪ್ರಯೋಗಗಳನ್ನು ಮಾಡಿದರು. ಅಷ್ಟೇ ಅಲ್ಲದೆ ಇವರು ಆಕಾಶದಿಂದ ಬೀಳುವ ಕಾಯಗಳನ್ನು ಅನುಸರಿಸುವ ನಿಯಮಗಳಿಗೆ ಪ್ರಾಯೋಗಿಕ ದಾಖಲೆಗಳನ್ನು ನೀಡಿದರು.. 

ಪ್ರಖ್ಯಾತ ಖಗೋಳ ವಿಜ್ಞಾನಿ ಗೆಲಿಲಿಯೋರವರು ಪ್ರತಿಪಾದಿಸಿದ ನಿಯಮಗಳನ್ನು ಎವಾಂಜಲಿಸ್ಟ ಟೊರಿಚೆಲ್ಲಿ ದ್ರವಗಳಿಗೂ ಅನ್ವಯಿಸಿದರು. ಮೊದಲ ಬಾರಿಗೆ ನಿರ್ವಾತ ಸಂಶೋಧನೆ ಮಾಡಿದ ಕೀರ್ತಿ ಇವರಿಗೆ ಸಲ್ಲುತ್ತದೆ. ಗಣಿತದಲ್ಲೂ ಪಾಂಡಿತ್ಯ ಪಡೆದ ಇವರು, ಗಣಿತಶಾಸ್ತ್ರದಲ್ಲಿ ಹಲವು ಪ್ರಬಂಧಗಳನ್ನು ಪ್ರತಿಪಾದಿಸಿದ್ದಾರೆ.

ಉಲ್ಲೇಖಗಳು

  ವಿಜ್ಞಾನಿಗಳು
  ಭೌತವಿಜ್ಞಾನಿ
 ಭೌತವಿಜ್ಞಾನಿಗಳು
ಆತಂಕ ಕಾಯಿಲೆ

ಆತಂಕ ಕಾಯಿಲೆಯು ದೈಹಿಕ ಮತ್ತು ಮಾನಸಿಕ ಆರೋಗ್ಯದ ಮೇಲೆ ಪರಿಣಾಮಬೀರಬಹುದಾದ ವಿಪರೀತ ಆಲೋಚನೆಗಳು, ಚಿಂತೆ, ಕಸಿವಿಸಿ, ನೈಜ ಮತ್ತು ಕಾಲ್ಪನಿಕ ಘಟನೆಗಳನ್ನು ಆಧರಿಸಿದ ಭವಿಷ್ಯದ ಅನಿಶ್ಚಿತಿತತೆಗಳ ಬಗ್ಗೆ ಗಾಬರಿ ಮತ್ತು ಭಯದ ಲಕ್ಷಣಗಳಿರುವ ಒಂದು ಪ್ರಕಾರದ ಸಾಮಾನ್ಯ ಮಾನಸಿಕ ಕಾಯಿಲೆಯ ಹಲವು ವಿವಿಧ ರೂಪಗಳನ್ನು ಒಳಗೊಳ್ಳುವ ಒಂದು ಆಶ್ರಯನಾಮ. ಹೈಪರ್‍ಥೈರಾಯ್ಡಿಸಂನಂತಹ ಕಾಯಿಲೆಯು ತಪ್ಪು ರೋಗನಿದಾನದಿಂದಾಗಿ ಸಾಮಾನ್ಯೀಕರಿಸಿದ ಆತಂಕ ಕಾಯಿಲೆಯೆಂದು ತಿಳಿದು ಒಂದು ಆತಂಕ ಕಾಯಿಲೆಯ ಲಕ್ಷಣಗಳನ್ನು ಅನುಕರಿಸಬಹುದಾದ ಅನೇಕ ಮಾನಸಿಕ ಮತ್ತು ವೈದ್ಯಕೀಯ ರೋಗಲಕ್ಷಣಗಳಿವೆ. ಆತಂಕ ಕಾಯಿಲೆಯಿದೆಯೆಂದು ನಿರ್ಣಯಿಸಲಾದ ವ್ಯಕ್ತಿಗಳನ್ನು ಎರಡು ವರ್ಗಗಳಲ್ಲಿ ವಿಂಗಡಿಸಬಹುದು; ಅವರು ನಿರಂತರ ಅಥವಾ ಪ್ರಾಸಂಗಿಕ ಲಕ್ಷಣಗಳನ್ನು ಅನುಭವಿಸುತ್ತಾರೊ ಎಂಬುದನ್ನು ಆಧರಿಸಿ.

ಮಾನಸಿಕ ರೋಗಗಳು
ಎಂ. ಎಚ್. ಕೃಷ್ಣಯ್ಯ

ಪ್ರೊ. ಎಂ. ಎಚ್. ಕೃಷ್ಣಯ್ಯ (ಜುಲೈ ೨೧, ೧೯೩೭) ಪ್ರಸಿದ್ಧ ಸಾಹಿತ್ಯ  ಮತ್ತು ಕಲಾ ವಿಮರ್ಶಕರಾಗಿ, ಕಲಾ ಪೋಷಕರಾಗಿ, ಕನ್ನಡ ಸಾಹಿತ್ಯ ಅಕಾಡೆಮಿ ಒಳಗೊಂಡಂತೆ ಹಲವಾರು ಸಂಸ್ಥೆಗಳ ಕಾರ್ಯನಿರ್ವಾಹಕರಾಗಿ ಮಹತ್ವದ ಸೇವೆ ಸಲ್ಲಿಸಿದವರಾಗಿದ್ದಾರೆ.

ಜೀವನ
ಪ್ರಸಿದ್ಧ ಸಾಹಿತ್ಯ ವಿಮರ್ಶಕ ಮತ್ತು  ಕಲಾಪ್ರೇಮಿಗಳಾದ  ಪ್ರೊ. ಎಂ. ಎಚ್. ಕೃಷ್ಣಯ್ಯನವರು ಜುಲೈ 21, 1937ರ ವರ್ಷದಲ್ಲಿ  ಮೈಸೂರಿನಲ್ಲಿ ಜನಿಸಿದರು. .  ಕೃಷ್ಣಯ್ಯನವರ ತಂದೆ  ಹುಚ್ಚಯ್ಯನವರು. ತಾಯಿ ಕೆಂಪಮ್ಮನವರು.  ಮೈಸೂರು ವಿಶ್ವವಿದ್ಯಾನಿಲಯದಿಂದ ಬಿ. ಎ ಮತ್ತು ಎಂ. ಎ. ಪದವಿಗಳನ್ನು ಪಡೆದ ಕೃಷ್ಣಯ್ಯನವರು ಪ್ರಾಧ್ಯಾಪಕರಾಗಿ ಬೆಂಗಳೂರು, ಕೋಲಾರ, ಮಂಗಳೂರು, ಮಾಗಡಿ ಮುಂತಾದೆಡೆಗಳಲ್ಲಿ ಸರ್ಕಾರಿ ಕಾಲೇಜುಗಳಲ್ಲಿ ಕಾರ್ಯನಿರ್ವಹಿಸಿ ನಿವೃತ್ತರಾಗಿದ್ದಾರೆ.

ಬರಹಗಳು
ಕೃಷ್ಣಯ್ಯನವರು ಬರಹಗಾರರು, ಸಂಗೀತಗಾರರು, ಶಿಲ್ಪಿಗಳು, ಕಲಾವಿದರೊಂದಿಗೆ ಬೆರೆತು ಅವರ ಬದುಕನ್ನು ಅರಿತು, ಅವನ್ನು ತಮ್ಮ ಕೃತಿಗಳ ಮೂಲಕ ಕನ್ನಡ ಸಾಹಿತ್ಯಕ್ಕೆ ಕೊಡುಗೆ ನೀಡಿರುವುದು ಅವರ ಮಹತ್ವದ ಕೊಡುಗೆಗಳೆನಿಸಿವೆ.  ಪ್ರಸಿದ್ಧ ವಿದ್ವಾಂಸರೂ, ಶಿಸ್ತಿನ ಪ್ರವಚನಕಾರರೂ ಆದ ಕೃಷ್ಣಯ್ಯನವರ 30ಕ್ಕೂ ಹೆಚ್ಚು ಕೃತಿಗಳು ಪ್ರಕಟವಾಗಿವೆ.  ಸಂಕ್ಷಿಪ್ತ ಕನ್ನಡ ಭಾಷೆಯ ಚರಿತ್ರೆ, ಆರ್. ಎಮ್. ಹಡಪದ್, ರೂಪಶಿಲ್ಪಿ ಬಸವಯ್ಯ, ಶ್ರಂಗಾರ ಲಹರಿ,  ಕಲಾ ದರ್ಶನ,  ರಂಗಭೂಮಿ ಮತ್ತು ಸೌಂದರ್ಯ ಪ್ರಜ್ಞೆ ಮುಂತಾದ ಬರಹಗಳು  ಹಾಗೂ ಕುವೆಂಪು ಸಾಹಿತ್ಯ : ಚಿತ್ರ ಸಂಪುಟದಂತಹ ಸಂಪಾದನೆಗಳು ಈ ಕೃತಿಗಳಲ್ಲಿ ಸೇರಿವೆ.  ಅವರ 'ಕಲಾ ದರ್ಶನ' ಕೃತಿ ಕನ್ನಡ ನಾಡಿನಲ್ಲಿ ಗೌರವಾನ್ವಿತ ಸಂಪುಟವೆನಿಸಿವೆ.

ಕಾರ್ಯನಿರ್ವಹಣೆ
ಕನ್ನಡ ವಿಶ್ವವಿದ್ಯಾಲಯದ ಸಿಂಡಿಕೇಟ್, ಕನ್ನಡ ಪುಸ್ತಕ ಪ್ರಾಧಿಕಾರ, ತಂಜಾವೂರಿನಲ್ಲಿ ಕೇಂದ್ರ ಹೊಂದಿರುವ ದಕ್ಷಿಣ ಭಾಗೀಯ ಸಾಂಸ್ಕೃತಿಕ ಕೇಂದ್ರ  ಮುಂತಾದೆಡೆಗಳಲ್ಲಿ ಅವರು ಕ್ರಿಯಾಶೀಲವಾಗಿ ಕಾರ್ಯನಿರ್ವಹಿಸಿದ್ದಾರೆ.  ಕರ್ನಾಟಕ ಸಾಹಿತ್ಯ ಅಕಾಡೆಮಿ ಅಧ್ಯಕ್ಷತೆ ಒಳಗೊಂಡಂತೆ ಹಲವು ರೀತಿಯಲ್ಲಿ ಸಾಹಿತ್ಯ ಸಾಂಸ್ಕೃತಿಕ ಲೋಕದಲ್ಲಿ ಮಹತ್ವದ ಸೇವೆ ಸಲ್ಲಿಸಿರುವ ಪ್ರೊ. ಕೃಷ್ಣಯ್ಯನವರು ತಮ್ಮ ಕಾರ್ಯದಕ್ಷತೆ, ಸರಳ, ಸಜ್ಜನಿಕೆಗಳಿಗೆ ಹೆಸರಾಗಿದ್ದಾರೆ.

ಪ್ರಶಸ್ತಿ ಗೌರವಗಳು
ಕೃಷ್ಣಯ್ಯನವರ ಶೃಂಗಾರ ಲಹರಿಗೆ ಲಲಿತ ಕಲಾ ಅಕಾಡೆಮಿ ಪುರಸ್ಕಾರ, ಸಂಕ್ಷಿಪ್ತ ಕನ್ನಡ ಭಾಷೆಯ ಚರಿತ್ರೆಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿಗಳು ಲಭಿಸಿವೆ. ಮಾಸ್ತಿ ಪ್ರಶಸ್ತಿ ಅವರಿಗೆ ಸಂದ ಮತ್ತೊಂದು ವಿಶಿಷ್ಟ ಹಿರಿಮೆ .

ಉಲ್ಲೇಖಗಳು

ಸಾಹಿತಿಗಳು
ಕೆ. ಎಸ್. ಪೂರ್ಣಿಮಾ

'ಹೆಗ್ಗೋಡಿನ ನೀನಾಸಂ ರಂಗ ಶಿಕ್ಷಣ ಕೇಂದ್ರದಲ್ಲಿ ಅಧ್ಯಾಪಕಿ'ಯಾಗಿ, 'ಸಾಗರದ ಲಾಲ್ ಬಹದೂರ್ ಕಾಲೇಜಿನ ಇಂಗ್ಲೀಷ್ ಪ್ರೊಫೆಸರ್ 'ಆಗಿ ,'ಜರ್ಮನ್ ರಂಗ ನಿರ್ದೇಶಕ ಫ್ರಿಟ್ಸ್ ಬೆನಟ್ಟ್ ರ ಸಹಾಯಕಿ'ಯಾಗಿ, ಕೆಲಸ ಮಾಡಿದ, ಕೆ. ಎಸ್. ಪೂರ್ಣಿಮಾ, ಬಹುಮುಖ ಪ್ರತಿಭೆಯ ಉತ್ಸಾಹಿ ಮಹಿಳೆ. ಬೋಧನೆ, ರಂಗ ನಿರ್ದೇಶನ ,ಕಾವ್ಯ ರಚನೆ, ವಿಮರ್ಶೆಗಳಲ್ಲಿ ತಮ್ಮನ್ನು ಸಂಪೂರ್ಣವಾಗಿ ತೊಡಗಿಸಿಕೊಂಡು ರಂಗಕೃಷಿಮಾಡಿದವರು.

ಪರಿವಾರ
ಪತಿ. ಟಿಪಿ ಅಶೋಕ್. ಮಗ ಸಾರಂಗ .

ವ್ಯಕ್ತಿತ್ವ
ಪೂರ್ಣಿಮಾರವರ  ಕಣ್ಣುಗಳಲ್ಲಿ ಅಪಾರ ಕಾಂತಿ ಇರುತ್ತಿತ್ತು.  ನಗೆ ಮರೆಯದ ಮುಖ.  ಹೊಂಬಣ್ಣ ಎತ್ತರದ ವ್ಯಕ್ತಿತ್ವ. ಒಳ್ಳೆಯ ಮೈಕಟ್ಟು ,ಆರೋಗ್ಯವಂತ ಕಳೆಯ ಚೆಲುವೆಯಾಗಿದ್ದರು. ಆಂತರ್ಯದಲ್ಲೂ ಹೊರಗಡೆಯೂ ಅವರು  ಪರಿಣಾಮಕಾರಿಯಾದ ಬೆಳದಿಂಗಳ ವ್ಯಕ್ತಿತ್ವವನ್ನು ಹೊಂದಿದ್ದರು. ಜನರ ಭೇಟಿ, ಸ್ನೇಹ, ತಿರುಗಾಟ, ಅವರಿಗೆ ಬಲುಪ್ರಿಯ. ಗೃಹವನ್ನು ಸಜ್ಜು ಗೊಳಿಸುವಿಕೆ, ಊಟ-ತಿಂಡಿ-ಉಪಚಾರಗಳು, ಮತ್ತು ತೋಟಗಾರಿಕೆಗಳಲ್ಲಿ ಅಪಾರ ಆಸಕ್ತಿ. ಒಳ್ಳೆಯ ಕವಯಿತ್ರಿ, ಸೊಗಸುಗಾತಿ, ಕನಸುಗಾತಿ, ಸಾಹಿತ್ಯ-ಸಂಗೀತ ಪ್ರಿಯೆ ವಿದ್ಯಾರ್ಥಿಗಳೊಂದಿಗೆ  ಅಪೂರ್ವ ಸಖ್ಯ ಸಾಧಿಸಿದ ಪ್ರಾಧ್ಯಾಪಕಿ.  ಸ್ವತಃ ಬರೆಯಲು ಇಷ್ಟಪಟ್ಟರೂ, ಹೆಚ್ಚು ಬರೆಯದೆ ಬರೆಸುವಿಕೆಯಲ್ಲಿ ತೃಪ್ತಿ ಹೊಂದಿದ ಉಪನ್ಯಾಸಕಿ. ಯಾರನ್ನೂ ಖಂಡಿಸುವುದು, ಅವಹೇಳನಮಾಡುವುದು ಅವರಿಗೆ ಒಗ್ಗದು. ಬದಲಾಗಿ ವಿಶ್ಲೇಷಣೆಯ ಸ್ವಭಾವದವರು.

ನಿಧನ
ಸ್ವಲ್ಪಕಾಲ ಕ್ಯಾನ್ಸರ್ ಕಾಯಿಲೆಯಿಂದ ನರಳುತ್ತಿದ್ದ ಕೆ.ಎಸ್.ಪೂರ್ಣಿಮಾರವರು,  ಸನ್. ೨೦೧೨ ರ ಜುಲೈ ೨೪ ರಂದು ನಿಧನರಾದರು.

ವರ್ಗ : ರಂಗನಿರ್ದೇಶಕಿ
ರಂಗಭೂಮಿ
ಉಣಕಲ್ ಕೆರೆ

ಹುಬ್ಬಳಿಯಲ್ಲಿರುವ ಉಣಕಲ್ ಕೆರೆ ಒಂದು ಸುಂದರವಾದ ಕೆರೆ, ಇದರ ಸುತ್ತ ಒಳ್ಳೆಯ ತೋಟವಿದೆ ಹಾಗೂ ಇದು ಹುಬ್ಬಳ್ಳೆಗೆ ಬರುವವರಿಗೆ ಸ್ವಾಗತ ಕೋರುತ್ತದೆ.

ಜಲಾಶಯಗಳು
ವಿವೇಕಾನಂದ ಆಸ್ಪತ್ರೆ

ಸ್ಥಾಪನೆ
 ಹುಬ್ಬಳ್ಳಿ ನಗರದ ಮಧ್ಯ ಭಾಗದಲ್ಲಿರುವ ಒಂದು ಪ್ರಮುಖ ಆಸ್ಪತ್ರೆಯಾಗಿದೆ. ಸುಮಾರು ೮೦ ವರ್ಷಗಳ ಕೆಳಗೆ ಈ ಆಸ್ಪತ್ರೆಯನ್ನು ವುಮನ್ಸ್ ಆಸ್ಪತ್ರೆಯೆಂಬ ಹೆಸರಿನಲ್ಲಿ ಸ್ಥಾಪಿಸಲಾಯಿತು. ನಂತರದ ದಿನಗಳಲ್ಲಿ 
 ಇದನ್ನು ವಿವೇಕಾನಂದ ಆಸ್ಪತ್ರೆಯೆಂದು ಕರೆಯಲಾಯಿತು. ಈ ಆಸ್ಪತ್ರೆಯ ಮೊದಲ ವೈದ್ಯಾಧಿಕಾರಿ ಶ್ರೀಮತಿ ಡಾ|| ಮಹಾಜನ್ ಅವರು. ಇವರ ಕಾಲದಲ್ಲಿ ಈ ಆಸ್ಪತ್ರೆ ಬಹಳ ಹೆಸರು ಮಾಡಿತು. ವಿವೇಕಾನಂದ ಟ್ರಸ್ಟ್ ಈ ಆಸ್ಪತ್ರ್ರೆಯ ಆಡಳಿತವನ್ನು ನೋಡಿಕೊಳ್ಳುತ್ತಿದೆ. ಈ ಟ್ರಸ್ಟ್ ನ ಅಧ್ಯಕ್ಷರಾದ  ಶ್ರೀ ನಟವರಲಾಲ್ ಶಾಂಘ್ವಿಯವರು ಇದರ ದೈನೆಂದಿನ ವ್ಯವಹಾರಗಳನ್ನು ನೋಡಿಕೊಳ್ಳುತ್ತಿದ್ದಾರೆ.
 ವೈದ್ಯಕೀಯ ಸೌಲಭ್ಯಗಳು
 ಈ ಆಸ್ಪತ್ರೆಯಲ್ಲಿ ಆಧುನಿಕ ವೈದ್ಯಕೀಯ ಪದ್ಧತಿಯಲ್ಲದೆ ಆಯುರ್ವೇದ ಚಿಕಿತ್ಸಾ ಪದ್ಧತಿಯೂ ಲಭ್ಯವಿದೆ. ಔಷಧೀಕಯ ಚಿಕಿತ್ಸೆ, ಶಸ್ತ್ರ ಚಿಕಿತ್ಸೆ, ಮಕ್ಕಳ ಮತ್ತು  ಸ್ತ್ರೀಯರ ಚಿಕಿತ್ಸೆ ಎಲ್ಲವೂ ಲಭ್ಯವಿವೆ.
 ವೈದ್ಯಕೀಯ ಸಿಬ್ಬಂದಿ
 ಆಸ್ಪತ್ರೆಯ ಚಿಕಿತ್ಸಾ ಸಂಬಂಧಿ ಮೇಲ್ವಿಚಾರಣೆಗಾಗಿ, ಒಬ್ಬ ಮುಖ್ಯ ವೈದ್ಯಾಧಿಕಾರಿ, ಇಬ್ಬರು ಸ್ಥಾನಿಕ ವೈದ್ಯಾಧಿಕಾರಿ ಮತ್ತು ಹಲವಾರು ಉಪ ವೈದ್ಯಾಧಿಕಾರಿಗಳು ನಿಯಮಿಸಲ್ಪಟ್ಟಿದ್ದಾರೆ. ಶುಶ್ರೂಷಕಿಯರ ಮತ್ತು
 ದಾದಿಯರ ಮೇಲ್ವಿಚಾರಣೆಗಾಗಿನ್ ಒಬ್ಬ ಮೇಟ್ರನ್ ನೇಮಿತರಾಗಿದ್ದಾರೆ.

ಉಲ್ಲೇಖ

ಆರೋಗ್ಯ
ಚಂದ್ರಮೌಳೀಶ್ವರ ದೇವಾಲಯ ಉಣಕಲ್

ಹುಬ್ಬಳ್ಳಿಯಿಂದ ೪ ಕಿಮೀ ದೂರದಲ್ಲಿರುವ ಉಣಕಲ್ ಎಂಬಲ್ಲಿ ಚಂದ್ರಮೌಳೀಶ್ವರ ದೇವಾಲಯವಿದೆ. ಹಳೆ ರಾಷ್ಟ್ರೀಯ ಹೆದ್ದಾರಿ ಸಂಖ್ಯೆ ೪ ರಲ್ಲಿ ಹುಬ್ಬಳ್ಳಿ ಮತ್ತು ಧಾರವಾಡ ಮಧ್ಯೆ ಉಣಕಲ್ ಇದೆ. ಉಣಕಲ್ಲಿನಲ್ಲಿ ಪ್ರಖ್ಯಾತವಾದ ಉಣಕಲ್ ಕೆರೆ ಇದೆ. ಅಲ್ಲಿಂದ ಸುಮಾರು ಒಂದು ಕಿಮೀ. ದೂರದಲ್ಲಿ ಚಂದ್ರಮೌಳೀಶ್ವರ ದೇವಾಲಯವಿದೆ. ಇದನ್ನು ಹುಡುಕಲು ಸ್ವಲ್ಪ ಕಷ್ಟ ಪಡಬೇಕು. ಇದು ಚಾಲುಕ್ಯ ಶೈಲಿಯಲ್ಲಿ ಕಟ್ಟಿದ ಕಲ್ಲಿನ ದೇವಾಲಯ. ಇದು ಸುಮಾರು ೯೦೦ ವರ್ಷ ಪುರಾತನವಾದುದು. ಹುಬ್ಬಳ್ಳಿಯಿಂದ ಪುಣೆಗೆ ಹೋಗುವ ರಾಷ್ಟ್ರೀಯ ಹೆದ್ದಾರಿಯಲ್ಲಿ ಸುಮಾರು ೪ ಕಿಮೀ ಸಾಗಿದಾಗ ಸಿಗುವ ಉಣಕಲ್ ಕೆರೆಯ ಪಕ್ಕ ಬಲಕ್ಕೆ ತಿರುಗಿ ಸುಮಾರು ಒಂದು ಕಿಮೀ ಸಾಗಿದರೆ ಈ ದೇವಸ್ಥಾನ ಸಿಗುತ್ತದೆ. ಇದರ ಗರ್ಭಗುಡಿಯಲ್ಲಿ ಚಂದ್ರಮೌಳೀಶ್ವರ ದೇವರ ಲಿಂಗವಿದೆ. ಈ ದೇವಸ್ಥಾನ ಶಿಲ್ಪಕಲೆಗೆ ಖ್ಯಾತವಾಗಿದೆ.

ಇತಿಹಾಸ
ಚಂದ್ರಮೌಳೀಶ್ವರ ದೇವಾಲಯವು ಸುಮಾರು ೯೦೦ ವರ್ಷಗಷ್ಟು ಹಳೆಯದು. ಇದು ಬಾದಾಮಿ ಚಾಲುಕ್ಯರ ಕಾಲಕ್ಕೆ ಸೇರಿದ್ದು. ಇದನ್ನು ಬಾದಾಮಿ, ಐಹೊಳೆ ಮತ್ತು ಪಟ್ಟದಕಲ್ಲು ದೇವಾಲಯಗಳ ಮಾದರಿ ಯಲ್ಲಿ ಕಟ್ಟಲಾಗಿದೆ. ಇದೊಂದು ರಾಷ್ಟ್ರೀಯ ಪ್ರಾಮುಖ್ಯ ಹೊಂದಿರುವ ಸ್ಮಾರಕವಾಗಿದ್ದು ಇದನ್ನು ಭಾರತೀಯ ಪುರಾತತ್ವ ಇಲಾಖೆಯು ಸಂರಕ್ಷಿತ ಸ್ಮಾರಕ ಎಂದು ಘೋಷಿಸಿದೆ. ಇದು ಚಾಲುಕ್ಯ ಶೈಲಿಯ ದೇವಾಲಯವಾಗಿದೆ.

ವಿವರಗಳು
ಚಂದ್ರಮೌಳೀಶ್ವರ ದೇವಾಲಯವು ಉತ್ತರ ಕರ್ನಾಟಕದ ಇತರೆ ಶಿವ ದೇವಾಲಯಗಳಿಗಿಂತ ಭಿನ್ನವಾಗಿದೆ. ನಾಲ್ಕು ದಿಕ್ಕುಗಳಲ್ಲಿ ನಾಲ್ಕು ಬಾಗಿಲುಗಳಿವೆ. ಒಟ್ಟು ಹನ್ನೆರಡು ಬಾಗಿಲುಗಳಿವೆ. ಎರಡು ಶಿವಲಿಂಗಗಳಿದ್ದು ದ್ವಾರದಲ್ಲಿ ಎಲ್ಲ ಶಿವ ದೇವಾಲಯಗಳಲ್ಲಿರುವಂತೆ ಇಲ್ಲಿಯೂ ನಂದಿಯ ವಿಗ್ರಹ ಇದೆ. ಒಂದು ಶಿವಲಿಂಗವು ಚತುರ್ಮುಖ ಲಿಂಗವಾಗಿದ್ದು ಅದು ಈ ದೇವಾಲಯದ ವಿಶೇಷವಾಗಿದೆ. ಆದುದರಿಂದ ಇದನ್ನು ಚತುರ್ಲಿಂಗೇಶ್ವರ ದೇವಾಲಯ ಎಂದೂ ಕರೆಯುತ್ತಾರೆ.

ವಿಶೇಷತೆ
 ದೇವಾಲಯದಲ್ಲಿ ನಂದಿಯ ಎರಡು ವಿಗ್ರಹಗಳಿವೆ.
 ದೇವಾಲಯದ ನಡುವೆ ಗರ್ಭಗುಡಿಯಿದ್ದು ಈ ಗರ್ಭಗುಡಿಗೆ ನಾಲ್ಕು ಬಾಗಿಲುಗಳಿವೆ. ಈ ಬಾಗಿಲುಗಳ ಮೇಲೆ ಮತ್ತು ಕೆಳಗೆ ಸುಂದರ ಕೆತ್ತನೆಗಳಿವೆ.
 ದೇವಾಲಯದ ಜಾಲಂಧರಗಳಲ್ಲಿ, ಗೋಡೆಗಳಲ್ಲಿ, ಹೊರಭಾಗದಲ್ಲಿ ಎಲ್ಲ ಕಡೆ ಸುಂದರ ಕೆತ್ತನೆಗಳಿವೆ.
 ಈ ದೇವಾಲಯದಲ್ಲಿ ಈಗಲೂ ಪೂಜೆ ಇದೆ.

ಉಲ್ಲೇಖ
 

ಕರ್ನಾಟಕದ ದೇವಸ್ಥಾನಗಳು
ಕರ್ನಾಟಕದ ಶಿಲ್ಪಕಲೆ
ಕರ್ನಾಟಕ ಪ್ರವಾಸೋದ್ಯಮ
ಪ್ರವಾಸೋದ್ಯಮ
ಹುಬ್ಬಳ್ಳಿ
 ಧಾರವಾಡದ ದೇವಾಲಯಗಳು
ಪಿರಿಯಾಪಟ್ಟಣ

ಪಿರಿಯಾಪಟ್ಟಣ ಇದು ಮೈಸೂರು ಜಿಲ್ಲೆಯ ಒಂದು ತಾಲೂಕು ಕೇಂದ್ರ. ಮಂಗಳೂರು ಮತ್ತು ಮೈಸೂರು ಹೆದ್ದಾರಿಯಲ್ಲಿ ಮೈಸೂರಿನಿಂದ ೭೦ ಕಿ.ಮೀ ದೂರದಲ್ಲಿದೆ. ಸಮುದ್ರ ಮಟ್ಟದಿಂದ ೨೭೬೯ ಅಡಿ ಎತ್ತರದಲ್ಲಿರುವ ಒಂದು ಪಟ್ಟಣ ಪಂಚಾಯತಿ ಆಗಿದೆ. 

ಇಲ್ಲಿ ಪ್ರಸಿದ್ಡ ಮಸಣಿಕಮ್ಮ ದೇವಾಲಯವಿದೆ.
ಪಿರಿಯಾಪಟ್ಟಣದ ಕಣಗಾಲು ಗ್ರಾಮದಲ್ಲಿ,  ಕನ್ನಡದ ಸುಪ್ರಸಿದ್ಧ ನಿರ್ದೇಶಕರಾದ ಪುಟ್ಟಣ್ಣಕಣಗಾಲ ಜನಿಸಿದ್ದು.
ಜನಪದ ಲಾವಣಿಗಲ್ಲಿ ಬರುವ ಪಿರಿಪಟ್ಟಣದ ಕಾಳಗ ಸುಪ್ರಸಿದ್ದವಾಗಿದ್ದು, ಕಂಸಾಳೆಯವರ ಪದಗಳಲ್ಲಿ ಹಾಡಲಾಗುತ್ತದೆ.
ಚೆಂಗಾಳ್ವರ ದೊರೆ ವೀರರಾಜನಿಗೂ, ಮೈಸೂರಿನ ದಳವಾಯಿಗೂ ನಡೆದ ಯುದ್ಧ ಇದು.
ಐತಿಹಾಸಿಕ ದಾಖಲೆಗಳ ಪ್ರಕಾರ, ಮೈಸೂರ ಒಡೆಯರ್ ರಣಧೀರ ಕಂಠೀರವ ರವರ ಕಾಲದಲ್ಲಿ, ಸ್ವಾಂತಂತ್ರ್ಯವಾಗಿದ್ದ ಪಿರಿಯಾಪಟ್ಟಣದ ಚೆಂಗಾಳ್ವರು, ಯುದ್ಧದಲ್ಲಿ ಸೋತು, ಮೈಸೂರಿನ ಸಾಮಂತರಾಗುತ್ತಾರೆ.  

    
ಬೆಟ್ಟದ ಪುರ ಕರ್ನಾಟಕ ರಾಜ್ಯದ ಮೈಸೂರು ಜಿಲ್ಲೆಯಲ್ಲಿದೆ. ಇದು ಪಕ್ಕದ ಕೊಡಗು ಜಿಲ್ಲೆಗೆ ತೀರ ಹತ್ತಿರ. ಈ ಊರಿನ ವಿಶೇಷತೆಯೆಂದರೆ, ’ಸಂಕೇತಿ ಬ್ರಾಹ್ಮಣರು,’ ಸುಮಾರು ೬೦೦ ವರ್ಷಗಳ ಹಿಂದೆ, ತಮಿಳುನಾಡಿನಿಂದ ಬಂದವರು ಮೊಟ್ಟಮೊದಲನೆಯದಾಗಿ ಇಲ್ಲಿಯೇ ನೆಲೆಸಿದರು. ಕನ್ನಡ ಭಾಷೆಯಲ್ಲಿ ಬೆಟ್ಟದ ಹತ್ತಿರವಿರುವ ನಗರವೆಂದರ್ಥ. ಊರಿನ ಪಕ್ಕದಲ್ಲಿರುವ ಬೆಟ್ಟದ ಮೇಲೆ, ಪುರಾತನ ’ಶ್ರೀ. ಸಿಡ್ಲು ಮಲ್ಲಿಕಾರ್ಜುನಸ್ವಾಮಿ,’ ದೇವಸ್ಥಾನವಿದೆ.

ಪ್ರಮುಖ ವ್ಯಕ್ತಿಗಳು 
 ಪುಟ್ಟಣ್ಣ ಕಣಗಾಲ್ - ಚಿತ್ರ ನಿರ್ದೇಶಕ
 ಪಿ. ಕೆ. ರಾಜಶೇಖರ - ಜಾನಪದ ವಿದ್ವಾಂಸ
 ವಿಜಯಲಕ್ಷ್ಮಿ ಮನಾಪುರ - ಲೇಖಕಿ, ಜಾನಪದ ಸಂಶೋಧಕಿ
ಕಾರ್ತಿಕ್ ಆವರ್ತಿ- ಯುವ ಚಿಂತಕರು, ವಿಡಂಬನೆಕಾರರು

ಉಲ್ಲೇಖಗಳು 

ಮೈಸೂರು ಜಿಲ್ಲೆಯ ತಾಲೂಕುಗಳು
ಅಬ್ಬೆ ಚಾರ್ಲ್ಸ್ ಮೈಕೆಲ್ ಎಪೀ



ಜೀವನ
ಅಬ್ಬೆ ಚಾರ್ಲ್ಸ್ ಮೈಕೆಲ್ ಎಪೀ, ಸಾಂಕೇತಿಕ ಭಾಷೆಯ ಜನಕ. ಸಾಂಕೇತಿಕ ಭಾಷೆಯ ಮೂಲ ಸ್ವರೂಪವನ್ನು ಕಂಡುಹಿಡಿದ ಕೀರ್ತಿ ಇವರಿಗೆ ಸಲ್ಲುತ್ತದೆ. ಸಾಂಕೇತಿಕ ಭಾಷೆ ಕಿವುಡರು ಮತ್ತು ಮೂಗರಿಗೆ ವರದಾನವಾಗಿ ಪರಿಣಮಿಸಿದೆ. ಅಬ್ಬೆ ಚಾರ್ಲ್ಸ್ ಮೈಕೆಲ್ ಎಪೀ ರವರು, ಕ್ರಿ.ಶ ೧೭೧೨ ರಲ್ಲಿ ಜನಿಸಿದರು.

ಸಾಧನೆ
ಚಿಕ್ಕಂದಿನಿಂದಲೇ ಇವರು ಕಿವುಡರು ಹಾಗು ಮೂಗರ ಸಂಪರ್ಕ ಭಾಷೆಯ ಬಗ್ಗೆ ಆಳವಾದ ಅಧ್ಯಯನ ನಡೆಸಿದರು. ಸಾವಿರಾರು ವರ್ಷಗಳಿಂದ ಬೆಳೆದು ಬಂದಿದ್ದ ಸಂಕೇತ ಭಾಷೆಯನ್ನ ಕಲಿತ ಅಬ್ಬೆ, ಶಿಕ್ಷಣ ಹಾಗು ಸಂಪರ್ಕ ರಂಗದಲ್ಲಿ ಒಂದು ಹೊಸ ರೂಪ ನೀಡಿದರು. ಕಿವುಡರು ಮತ್ತು ಮೂಗರ ಭಾಷೆಯ ವಿಧಾನವನ್ನ ಅಬ್ಬೆ ಸಿಕಾರ್ಡ್ ಎಂಬ ವಿಜ್ಞಾನಿ ಮತ್ತಷ್ಟು ಅಭಿವೃದ್ಧಿ ಪಡಿಸಿದರು. ಅದರ ಫಲವಾಗಿ ಅಕ್ಷರ ಹಾಗು ಇಡೀ ಶಬ್ಧದ ಸಂಕೇತ ತಿಳಿಸುವಂತ ಸಂಹಿತೆ ರಚಿಸಲಾಯಿತು. 
ಅಬ್ಬೆ ಚಾರ್ಲ್ಸ್ ಮೈಕೆಲ್ ಎಪೀ ರವರು ೧೭೮೯ ರಲ್ಲಿ ನಿಧನರಾದರು.

ಉಲ್ಲೇಖಗಳು

ಸಾಂಕೇತಿಕ ಭಾಷೆ
ವರ್ತನೆ

ವರ್ತನೆಯು ಇತರ ವ್ಯವಸ್ಥೆಗಳು ಅಥವಾ ಸುತ್ತಲಿನ ಜೀವಿಗಳ ಜೊತೆಗೆ ಭೌತಿಕ ಪರಿಸರವನ್ನು ಒಳಗೊಳ್ಳುವ, ಅವುಗಳ ಪರಿಸರದ ಸಂಯೋಗದಲ್ಲಿ ಜೀವಿಗಳು, ವ್ಯವಸ್ಥೆಗಳು, ಅಥವಾ ಕೃತಕ ವಸ್ತುಗಳು ಮಾಡುವ ಕ್ರಿಯೆಗಳು ಮತ್ತು ವಿಲಕ್ಷಣತೆಗಳ ವ್ಯಾಪ್ತಿ. ಅದು ವಿವಿಧ ಪ್ರಚೋದಕಗಳು ಅಥವಾ ಆದಾನಗಳಿಗೆ, ಆಂತರಿಕ ಅಥವಾ ಬಾಹ್ಯ, ಪ್ರಜ್ಞೆಯ ಅಥವಾ ಉಪಪ್ರಜ್ಞೆಯ, ಪ್ರಕಟ ಅಥವಾ ನಿಗೂಢ, ಮತ್ತು ಐಚ್ಛಿಕ ಅಥವಾ ಅನೈಚ್ಛಿಕವಾಗಲಿ ಅದಕ್ಕೆ, ವ್ಯವಸ್ಥೆ ಅಥವಾ ಜೀವಿಯ ಪ್ರತಿಕ್ರಿಯೆ.

ಸಮಾಜ ಜೀವವಿಜ್ಞಾನ
ಮನೋವಿಜ್ಞಾನ
ಶಾಂತಿ

ಶಾಂತಿಯು ಹಿಂಸೆ, ಸಂಘರ್ಷದ ವರ್ತನೆಗಳ ಕೊರತೆ ಮತ್ತು ಹಿಂಸೆಯ ಭಯದಿಂದ ಸ್ವಾತಂತ್ರ್ಯದ ಲಕ್ಷಣಗಳಿರುವ ಸಾಮರಸ್ಯದ ಒಂದು ಸ್ಥಿತಿ. ಸಾಮಾನ್ಯವಾಗಿ ಹಗೆತನದ ಅನುಪಸ್ಥಿತಿಯೆಂದು ತಿಳಿಯಲಾದ ಶಾಂತಿಯು ಆರೋಗ್ಯಕರ ಅಥವಾ ಹೊಸದಾಗಿ ಗುಣವಾದ ಅಂತರ್ವ್ಯಕ್ತೀಯ ಅಥವಾ ಅಂತರರಾಷ್ಟ್ರೀಯ ಸಂಬಂಧಗಳು, ಸಾಮಾಜಿಕ ಅಥವಾ ಆರ್ಥಿಕ ಕಲ್ಯಾಣದ ವಿಷಯಗಳಲ್ಲಿ ಸಮೃದ್ಧಿ, ಸಮಾನತೆಯ ಸ್ಥಾಪನೆ, ಮತ್ತು ಎಲ್ಲರ ವಾಸ್ತವ ಹಿತಾಸಕ್ತಿಗಳಿಗೆ ಸೇವೆ ಒದಗಿಸುವ ಕಾರ್ಯರೂಪದಲ್ಲಿರುವ ರಾಜಕೀಯ ವ್ಯವಸ್ಥೆಯ ಅಸ್ತಿತ್ವವನ್ನು ಕೂಡ ಸೂಚಿಸುತ್ತದೆ.

ಸಾಮಾಜಿಕ ಪರಿಕಲ್ಪನೆಗಳು
ಸಾಮಾಜಿಕ ಮನೋವಿಜ್ಞಾನ
ಆಂತರಿಕ ಶಾಂತಿ

ಆಂತರಿಕ ಶಾಂತಿಯು (ಅಥವಾ ಮನಃಶಾಂತಿ) ವಿರೋಧ ಅಥವಾ ಒತ್ತಡ ಎದುರಾದಾಗ ತಮ್ಮನ್ನು ತಾವು ಪ್ರಬಲವಾಗಿ ಇರಿಸಿಕೊಳ್ಳಲು ಸಾಕಷ್ಟು ಜ್ಞಾನ ಮತ್ತು ತಿಳುವಳಿಕೆಯು ಜೊತೆಗಿರುವಂಥ, ಮಾನಸಿಕವಾಗಿ ಮತ್ತು ಆಧ್ಯಾತ್ಮಿಕವಾಗಿ ಶಾಂತವಾಗಿರುವ ಸ್ಥಿತಿಯನ್ನು ಸೂಚಿಸುತ್ತದೆ. ಹಲವರು ಶಾಂತವಾಗಿರುವುದು ಆರೋಗ್ಯಕರ (ಸಂತುಲನ) ಮತ್ತು ಒತ್ತಡವಿರುವುದು ಅಥವಾ ಆತಂಕಗೊಂಡಿರುವುದಕ್ಕೆ ವಿರುದ್ಧವಾದುದು ಎಂದು ಪರಿಗಣಿಸುತ್ತಾರೆ. ಮನಃಶಾಂತಿಯನ್ನು ಪರಮಾನಂದ, ಸಂತೋಷ ಮತ್ತು ನೆಮ್ಮದಿಯೊಂದಿಗೆ ಸಂಬಂಧಿಸಲಾಗುತ್ತದೆ.

ಧ್ಯಾನ
ಮನೋವಿಜ್ಞಾನ
ಆಝಾದ್ ಮೈದಾನ್, ಮುಂಬಯಿ

ಆಝಾದ್ ಮೈದಾನ್ ಒಂದು ತ್ರಿಕೋಣಾಕಾರದ ದಕ್ಷಿಣ ಬೊಂಬಾಯಿನಲ್ಲಿ ಸ್ಥಾಪಿಸಿರುವ ಅತಿ ಹಳೆಯ ಆಟದ ಮೈದಾನಗಳಲ್ಲೊಂದು.(ಇದನ್ನು ಹಿಂದೆ ಬಾಂಬೆ ಜಮ್ಖಾನದ ಮೈದಾನ ಎಂಬ ಹೆಸರಿನಿಂದ ಕರೆಯುತ್ತಿದ್ದರು.) ಈ ಮೈದಾನವು ಇಂಟರ್ ಸ್ಕೂಲ್ ಕ್ರಿಕೆಟ್ ಪಂದ್ಯಗಳಿಗೆ ಮೀಸಲಾಗಿತ್ತು. ಪರ್ಶಿಯನ್ ಭಾಷೆಯಲ್ಲಿ 'ಆಝಾದ್' ಎಂದರೆ ಸ್ವಾತಂತ್ರ್ಯ ಎನ್ನುವ ಅರ್ಥ. ಈ ಮೈದಾನದ ಕ್ರಿಕೆಟ್ ಪಿಚ್ ಯಾವುದೇ ಪಂಗಡದ ಆಟಕ್ಕೆ ಬಹಳ ಅಚ್ಚುಕಟ್ಟಾಗಿ ಹೊಂದಿಕೆಯಾಗುತ್ತಿತ್ತು. ಕ್ರಿಕೆಟ್ ಅಲ್ಲದೆ,ಕಾರ್ಮಿಕರ ಮುಷ್ಕರಗಳನ್ನು ಆಯೋಜಿಸಲು, ರ್‍ಯಾಲಿಗಳನ್ನು ನಡೆಸಲು, ಆಝಾದ್ ಮೈದಾನವನ್ನು ಹೆಚ್ಚಾಗಿ ಬಳಸುತ್ತಿದ್ದರು. 'ಬಾಂಬೆ ಜಮ್ಖಾನ ಕ್ಲಬ್ ಹೌಸ್' ನ್ನು ಸನ್. ೧೮೭೫ ರಲ್ಲಿ ಆಝಾದ್ ಮೈದಾನದ ದಕ್ಷಿಣ ಭಾಗದಲ್ಲಿ ನಿರ್ಮಿಸಲಾಗಿತ್ತು.

ಎಸ್ಪ್ಲನೇಡ್
 'ಎಸ್ಪ್ಲನೇಡ್'' ಎಂದು ಹೆಸರಿಸಲಾದ ಭಾರಿ ಮೈದಾನದ ಭಾಗವನ್ನು 
 'ಒವಲ್ ಮೈದಾನ್ ',
 'ಆಝಾದ್ ಮೈದಾನ್'
 'ಕೊಪರೇಜ್ ಮೈದಾನ್' 
 'ಕ್ರಾಸ್ ಮೈದಾನ'ಗಳು ಆಕ್ರಮಿಸಿಕೊಂಡಿದ್ದವು.

ಎಲ್ಲಕ್ಕೂ ತಕ್ಕ ಮೈದಾನ
೨೦ ನೆಯ ಶತಮಾನದ ಪೂರ್ವಾರ್ಧದವರೆವಿಗೂ, ಈ ಮೈದಾನ ಹಲವಾರು ಕಾರ್ಯಕ್ರಮಗಳಿಗೆ ತಕ್ಕ ಸ್ಥಳವಾಗಿತ್ತು. ನಮ್ಮ ರಾಷ್ಟ್ರದ ಮಹಾನ್ ಸ್ವತಂತ್ರ್ಯ ಸೇನಾನಿ, ಮಹಾತ್ಮಾ ಗಾಂಧಿಯವರು ಕ್ರಾಸ್ ಮೈದಾನದಲ್ಲಿ ಸನ್. ೧೯೩೧ ರ ಡಿಸೆಂಬರ್ ಲ್ಲಿ ಭಾರಿ ಸಭೆಯನ್ನು ಉದ್ದ್ಯೇಶಿಸಿ ಭಾಷಣ ಮಾಡಿದ್ದರು. ಇಷ್ಟು ಜನರಿದ್ದ ಮಹಾಸಭೆ ಅಪರೂಪದ್ದಾಗಿತ್ತು.

ಕ್ರಿಕೆಟ್ ಆಟಕ್ಕಾಗಿಯೇ ಹೆಚ್ಚು ಬಳಕೆ
೨೨ ಕ್ರಿಕೆಟ್ ಪಿಚ್ ಗಳಲ್ಲಿ ಮ್ಯಾಚ್ ಆಡುವ ವ್ಯವಸ್ಥೆ ಕಲ್ಪಿಸಿಕೊಂಡಿರುವ ಈ ಮೈದಾನದಲ್ಲಿ ಕ್ರಿಕೆಟ್ ಆಟದಲ್ಲಿ ನಿಷ್ಣಾತರಾದ ಅಂತಾರಾಷ್ಟ್ರೀಯ ಮಟ್ಟದ ಆಟಗಾರರು ಹಲವರಿದ್ದಾರೆ. ಸನ್. ೧೯೮೭, ರಲ್ಲಿ ಸಚಿನ್ ತೆಂಡುಲ್ಕರ್ ಮತ್ತು ವಿನೋದ್ ಕಾಂಬ್ಲಿ ತಮ್ಮ  'ಹ್ಯಾರಿಸ್ ಶೀಲ್ಡ್ ಕ್ರಿಕೆಟ್ ಪ್ರತಿಯೋಗಿತೆ'ಯ ಸಮಯದ ಆಟದಲ್ಲಿ ೬೬೪ ರನ್ ಗಳ ಭಾಗೀದಾರಿಕೆಯಲ್ಲಿ ಒಂದು ದಾಖಲೆಯನ್ನೇ ಸೃಷ್ಟಿಸಿದರು.

ಇವನ್ನೂ ಓದಿ
(ಇಂಗ್ಲೀಷ್ ವಿಕಿಪೀಡಿಯದ ಸೌಜನ್ಯ.)
^ Wadia, J. B. H. (1983). M.N. Roy, the man: an incomplete Royana. Popular Prakashan. p. 116. ISBN 81-7154-246-8.
^ "In cricket crazy Bombay". The Hindu. 27 December 2009. Retrieved 30 January 2012.
^ a b Bose, Mihir (2006). The magic of Indian cricket: cricket and society in India. Routledge. p. 124. ISBN 0-415-35691-1.
^ Mahadevia, Darshini (2008). Inside the transforming urban Asia: processes, policies and public actions. Concept Publishing Company. p. 572. ISBN 81-8069-574-3.
^ "No ground for Kanga matches". Daily News and Analysis. 27 September 2009. Retrieved 30 January 2012.
^ Sharada Dwivedi, Rahul Mehrotra (2001). Bombay: the cities within. Eminence Designs Pvt. Ltd. p. 112. ISBN 81-900602-6-0.
^ Kelly Shannon, Janina Gosseye (2009). Reclaiming (the urbanism of) Mumbai Volume 3 of Explorations in/of urbanism. SUN Academia. p. 125. ISBN 90-8506-694-8.
^ Haridas T. Muzumdar, Will Durant (2005). Gandhi Versus the Empire. Kessinger Publishing. p. 38. ISBN 1-4179-9043-0.
^ "Mumbai’s maidans may soon vanish". Gulf Times. 22 October 2010. Retrieved 28 February 2012.
^ "Tendulkar rewinds time at the Bombay Gymkhana". ESPNCricinfo. 9 March 2010. Retrieved 28 February 2012.
Mid-Day.com
Coordinates: 18°56′25″N 72°49′54″E

ಉಲ್ಲೇಖಗಳು

‍
ಮುಂಬಯಿಯ ಪ್ರಸಿದ್ಧ ತಾಣಗಳು
ಸ್ವಾಮಿ ರಮಾನಂದ ತೀರ್ಥ

ರಮಾನಂದ ತೀರ್ಥ ಮಹಾರಾಜರು (ವೆಂಕಟೇಶ ಭಗವಾನರಾವ್ ಕೆಳಗಿಕರ) ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಸಿಂದಗಿಯಲ್ಲಿ ೧೯೦೩ ಜುಲೈ ೨೬ರಲ್ಲಿ ಜನಿಸಿದರು. ಇವರು ಶಿಕ್ಷಕರು, ಸ್ವಾತಂತ್ರ್ಯ  ಹೋರಾಟಗಾರರು ಮತ್ತು ಸನ್ಯಾಸಿಗಳಾಗಿದ್ದರು.

ಜನನ ಮತ್ತು ಬಾಲ್ಯ

ಸ್ವಾಮಿ ರಾಮಾನಂದ ತೀರ್ಥರು ವಿಜಯಪುರ ಜಿಲ್ಲೆಯ ಸಿಂದಗಿಯಲ್ಲಿ ೧೯೦೩ ಜುಲೈ ೨೬ ರಂದು ಜನಿಸಿದರು.ಇವರ ತಂದೆ ಭಗವಾನರಾವ್ ಕೆಳಗಿಕರ. ರಾಮಾನಂದ ತೀರ್ಥರ ಹುಟ್ಟು ಹೆಸರು ವೆಂಕಟೇಶ.

ಶಿಕ್ಷಣ

ತಮ್ಮ ಮೊದಲ ಹಂತದ ವಿದ್ಯಾಭ್ಯಾಸವನ್ನು ಇವರು ದೇವರ ಗಾಣಗಾಪುರದಲ್ಲಿ ತಮ್ಮ ದೊಡ್ಡ ಅಕ್ಕ ಗಂಗಾಬಾಯಿಯ ಬಳಿಯಲ್ಲಿ ಮಾಡಿದರು. ಬಳಿಕ ಸೊಲ್ಲಾಪುರದ ನಾರ್ಥಕೋಟ ಮಾಧ್ಯಮಿಕ ಶಾಲೆಯಲ್ಲಿ ಓದುತ್ತಿದ್ದಾಗ ಅಲ್ಲಿ ಗಾಂಧೀಜಿ ಹಾಗು ಲೋಕಮಾನ್ಯ ತಿಲಕರ ದರ್ಶನ ಪಡೆದರು.

ಹೋರಾಟ

ತಿಲಕ ವಿದ್ಯಾಲಯದಿಂದ ಎಮ್.ಏ. ಪದವಿ ಪಡೆದ ಬಳಿಕ ಕಾರ್ಮಿಕ ಧುರೀಣ ಎನ್.ಎಮ್.ಜೋಶಿ ಅವರ ಕಾರ್ಯದರ್ಶಿಯಾಗಿ ದಿಲ್ಲಿಗೆ ತೆರಳಿದರು. ದಿಲ್ಲಿಯ ಹವಾಮಾನದಿಂದ ಬಳಲಿದ ವೆಂಕಟೇಶ ಅವರು ಹವಾ ಬದಲಾವಣೆಗೆಂದು ಉಸ್ಮಾನಾಬಾದ ಜಿಲ್ಲೆಯ ಹಿಪ್ಪರಗಾಕ್ಕೆ ಬಂದರು.ಅಲ್ಲಿ ಹೈದರಾಬಾದ ನಿಜಾಮನ ರಾಜ್ಯವಿತ್ತು. ಸಾಮಾನ್ಯ ಪ್ರಜೆಗಳ ಮೇಲೆ ನಿಜಾಮ ಆಡಳಿತ ನಡೆಯಿಸುತ್ತಿದ್ದ ಅತ್ಯಾಚಾರದ ವಿರುದ್ಧ ರಾಮಾನಂದರು ಪ್ರಜೆಗಳನ್ನು ಸಂಘಟಿಸಿದರು. ಹೈದರಾಬಾದ ಕಾಂಗ್ರೆಸ್ ಪಕ್ಷ ಕಟ್ಟಿದರು.ಅತ್ಯಾಚಾರದ ವಿರುದ್ಧ ಹೋರಾಟಕ್ಕಿಳಿದರು. ನಿಜಾಮ ಸರಕಾರ ರಾಮಾನಂದರನ್ನು ಬಂಧಿಸಿ ಚಂಚಲಗುಡ್ಡಾ ಸೆರೆಮನೆಗೆ ಕಳಿಯಿಸಿತು.

ನಾಯಕತ್ವ

೧೯೪೮ ಸಪ್ಟಂಬರ ೧೧ ರಿಂದ ಸಪ್ಟಂಬರ ೧೭ ರವರೆಗೆ ಜರುಗಿದ ಹೈದರಾಬಾದ ವಿಮೋಚನಾ ಕಾರ್ಯಾಚರಣೆ‍ಯ ನಾಯಕತ್ವವನ್ನು ಇವರು ವಹಿಸಿದರು. ಇವರ ನಿಸ್ವಾರ್ಥ ಸೇವೆಗಾಗಿ, ಆಂಧ್ರಪ್ರದೇಶ, ಮಹಾರಾಷ್ಟ್ರ ಮತ್ತು ಹೈದರಾಬಾದ್ ಕರ್ನಾಟಕದಲ್ಲಿ ಇವರನ್ನು ಪೂಜ್ಯ ಭಾವನೆಯಿಂದ ನೋಡುವ ಲಕ್ಷಾಂತರ ಜನರಿದ್ದಾರೆ. ಹೈದರಾಬಾದ್ ವಿಮೋಚನೆಯ ನಂತರ ರಾಜಕೀಯ ಸೇರದೆ, ಸ್ವಾಮಿ ರಾಮಾನಂದ ತೀರ್ಥರು ಆನಂತರ ಸಾಮಾಜಿಕ ಕಾರ್ಯಗಳಲ್ಲಿ ತೊಡಗಿಕೊಂಡರು.

ರಾಜಕೀಯ

ರಮಾನಂದ ತೀರ್ಥರು ಗುಲ್ಬರ್ಗಾ ಲೋಕಸಭಾ ಕ್ಷೇತ್ರದಿಂದ ೧೯೫೧ರಲ್ಲಿ ಕಾಂಗ್ರೇಶ್‌ನಿಂದ ಸ್ಪರ್ಧಿಸಿ ಗೆಲುವು ಸಾಧಿಸಿದ್ದರು.

ಗೌರವ

ಮಹಾರಾಷ್ಟ್ರದ ನಾಂದೇಡನಲ್ಲಿ ಇವರ ಹೆಸರಿನ ಸ್ಮಾರಣಾರ್ಥವಾಗಿ ಸ್ವಾಮಿ ರಮಾನಂದ ತೀರ್ಥ ಮರಾಠಾವಾಡ ವಿಶ್ವವಿದ್ಯಾಲಯವನ್ನು ಸ್ಥಾಪಿಸಲಾಗಿದೆ.

ನಿಧನ

ಸ್ವಾಮಿ ರಮಾನಂದ ತೀರ್ಥರು ೧೯೭೨ ಜನೆವರಿ ೨೨ರಂದು ಹೈದರಾಬಾದಿನಲ್ಲಿ ನಿಧನರಾದರು.

ಉಲ್ಲೇಖಗಳು

ಸ್ವಾತಂತ್ರ್ಯ ಹೋರಾಟಗಾರರು